cyanic-selkie/wikianc huggingface dataset:
തണ‍‍‍ൽ മുറ്റം
കേരള സർവ്വകലാശാലയിലെ മലയാളവിഭാഗം സംഘടിപ്പിക്കുന്ന സാഹിത്യക്കൂട്ടായ്മയാണിത്. അംഗങ്ങളുടെ രചനകളെക്കുറിച്ചുള്ള ചർച്ചയും വിഖ്യാതമായ മുൻകാല കൃതികളുടെ പുനർവായനയുമാണ് ഇവിടെ നടക്കുന്നത്. തണൽമുറ്റത്തിനു പുറമേ, സമകാലിക സാഹിത്യ വിഷയങ്ങൾ ചർച്ച ചെയ്യുന്ന ആനുകാലികം എന്ന കൂട്ടായ്മയും ഒന്ന്, മൂന്ന് ശനിയാഴ്ചകളിൽ മലയാളവിഭാഗം നടത്തിവരുന്നുണ്ട്.
ഖിബ്‌ല
ലോക മുസ്ലിങ്ങൾ നമസ്കാരം നിർവ്വഹിക്കാ‍ൻ അഭിമുഖമായി നിൽക്കുന്ന കേന്ദ്രത്തെയാണ് ഖിബ്‌ല(قبلة )എന്നു പറയുന്നത്. മക്കയിലെ മസ്ജിദുൽ ഹറമിനുള്ളിലുള്ള കഅബയാണ് മുസ്ലിങ്ങളുടെ ഖിബ്‌ല. ദിക്ക് എന്ന വാക്കിൻറെ അറബി പദമാണ് ഖിബ്‌ല.നമസ്കാരത്തിൽ മാത്രമല്ല വിശ്വാസിയുടെ ദൈനംദിന ജീവിതത്തിൽ വിവിധ ഘട്ടങ്ങളിൽ ഖിബ്‌ലക്ക് പ്രാധാന്യമുണ്ട്, ഉറക്കത്തിലും ഖിബ്‌ലക്ക് അഭിമുഖമായി കിടക്കുന്നതാണ് ഉത്തമം, മുസ്ലിംകളുടെ മൃതദേഹം മറവുചെയ്യുന്നത് ഖിബ്‌ലക്ക് നേരെ മുഖം വരുന്ന രീതിയിലാണ്. ഇത് കേരളത്തിൽ നിന്നും വടക്ക് പടിഞ്ഞാറായി വരുന്നു. ഖി‌ബ്‌ല (Qibla) തിരുവനന്തപുരത്തുനിന്നും 294.11° N ഡിഗ്രി. ദൂരം 4229 കി.മീ.
ആദ്യകാലത്ത് ജറൂസലേമിലെ ബൈത്തുൽ മുഖദ്ദസ് (മസ്ജിദുൽ അഖ്സ)ആയിരുന്നു ഖിബ്‌ല.ഹിജ്റ രണ്ടാം വർഷം ശഹബാൻ മാസത്തിലാണ് ഖിബ്‌ല മക്കയിലെ കഅബയിലേക്ക് മാറ്റാനുള്ള ദൈവിക കല്പ്പനയുണ്ടായതായി വിശ്വസിക്കപ്പെടുന്നത്.
അവലംബം
വർഗ്ഗം:ഇസ്ലാമികം
യാത്രയുടെ അന്ത്യം
കെ ജി ജോർജ് സംവിധാനം ചെയ്ത് 1991 ൽ പുറത്തിറങ്ങിയ മലയാള ചിത്രമാണ് യാത്രയുടെ അന്ത്യം. പ്രശസ്‌ത സാഹിത്യകാരനായ പാറപ്പുറത്ത്‌ എഴുതിയ കോട്ടയം-മാനന്തവാടി എന്ന ചെറുകഥയെ ആസ്‌പദമാക്കിയാണ്‌  'യാത്രയുടെ  അന്ത്യം' ചിത്രീകരിച്ചത്‌.
കഥാസാരം
പ്രശസ്‌ത സാഹിത്യകാരനായ പാറപ്പുറത്ത്‌ എഴുതിയ കോട്ടയം-മാനന്തവാടി എന്ന ചെറുകഥയെ ആസ്‌പദമാക്കിയാണ്‌  'യാത്രയുടെ  അന്ത്യം' ചിത്രീകരിച്ചത്‌. ഇതിലെ പ്രധാനപ്പെട്ട ഒരു കഥാപാത്രം ബസ്‌ തന്നെ. ഒരു ബസ്‌ യാത്രയ്ക്കിടയിൽ സംഭവിക്കുന്ന കാര്യങ്ങൾ കോർത്തിണക്കി ഒരുക്കിയ ഒരു ചിത്രം. ജീവിതം യാത്രയാണെന്ന്‌ സമർത്ഥിക്കുന്ന കഥ.
ലളിതഗ്രൂപ്പ്
ഗണിതശാസ്ത്രത്തിൽ, തുച്ഛമല്ലാത്ത ഒരു ഗ്രൂപ്പിന്റെ അഭിലംബ ഉപഗ്രൂപ്പുകൾ തുച്ഛഗ്രൂപ്പും ആ ഗ്രൂപ്പു തന്നെയും മാത്രമാണെങ്കിൽ അതിനെ ലളിതഗ്രൂപ്പ് എന്ന് വിളിക്കുന്നു. ലളിതമല്ലാത്ത ഏതൊരു ഗ്രൂപ്പിനെയും ഒരു അഭിലംബ ഉപഗ്രൂപ്പും അതിന്റെ ഘടകഗ്രൂപ്പുമായി വിഭജിക്കാൻ സാധിക്കും. അതിനാൽ ലളിതഗ്രൂപ്പുകൾക്ക് ആന്തരഘടനയില്ലെന്ന് ഒരു തരത്തിൽ പറയാം.
യാത്രയുടെ അന്ത്യം
കഥാസാരം
ബസിലുള്ള ഓരോരുത്തർക്കും ഓരോരോ ആവശ്യങ്ങൾ. സാഹിത്യകാരൻ പോകുന്നത്‌ തന്റെ ആത്മീയഗുരുവിനെ കാണാനായിരുന്നു. തന്റെ ഹൃദയരഹസ്യങ്ങൾ തുറന്നുപറഞ്ഞിരുന്നത്‌ ആ ആത്മീയ ഗുരുവിനോടായിരുന്നു. ബസിലുള്ള വിവാഹപ്പാർട്ടിയുമായി എഴുത്തുകാരൻ ബന്ധപ്പെടുന്നു. അവരുടെ സുഖദുഃഖങ്ങളിൽ പങ്കുചേരുന്നു. സന്തോഷകരമായ യാത്രയ്‌ക്കിടയിൽ കല്യാണപ്പെണ്ണിന്റെ അച്‌ഛന്‌ അസുഖം. പെണ്ണിന്റെ അച്‌ഛൻ മരിച്ചു. ഇനി കല്യാണം നടക്കുമോ? അതോ നടത്തണോ അതല്ലെങ്കിൽ നീട്ടിവയ്‌ക്കണോ?
ലളിതഗ്രൂപ്പ്
ഉദാഹരണം
പ്രത്യാവർത്തിഗ്രൂപ്പായ A5 ഒരു ലളിതഗ്രൂപ്പാണ്. 60 അംഗങ്ങളുള്ള ഈ ഗ്രൂപ്പിന് 59 ഉപഗ്രൂപ്പുകളുണ്ടെങ്കിലും തുച്ഛഗ്രൂപ്പും ഗ്രൂപ്പു തന്നെയും മാത്രമാണ് അഭിലംബമായുള്ളത്. ക്രമമല്ലാത്ത ഏറ്റവും ചെറിയ ലളിതഗ്രൂപ്പാണ് A5.
യാത്രയുടെ അന്ത്യം
ബാഹ്യ ലിങ്കുകൾ
വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1991-ൽ പുറത്തിറങ്ങിയ ചലച്ചിത്രങ്ങൾ
ദേശാഭിമാനി ദിനപ്പത്രം
സി.പി.ഐ.(എം)-ന്റെ മലയാളത്തിലുള്ള മുഖപത്രമാണ് ദേശാഭിമാനി. കോഴിക്കോട്, കൊച്ചി, തിരുവനന്തപുരം, കണ്ണൂർ, കോട്ടയം, തൃശൂർ, മലപ്പുറം, ആലപ്പുഴ, കൊല്ലം, പാലക്കാട് എന്നീ പത്ത് കേന്ദ്രങ്ങളിൽ നിന്ന് അച്ചടിക്കുന്നു. കൂടാതെ ഒരു ഇന്റർനെറ്റ് പതിപ്പും ദേശാഭിമാനിക്കുണ്ട്. 80-ലേറെ വർഷത്തെ ഈ പത്രത്തിന്റെ ചരിത്രം സ്വാതന്ത്ര്യ സമരത്തോടും, അനേകം തൊഴിലാളി-കർഷക സമരങ്ങളോടും ഇഴചേർന്ന് കിടക്കുന്നു. ശബ്ദമില്ലാത്തവരുടെ ശബ്ദമായും പാവപ്പെട്ടവരുടെ പടവാളായും ഈ പത്രം അറിയപ്പെടുന്നു. ക്രിയേറ്റീവ് കോമൺസ് അനുമതി പ്രകാരം ഇന്റർനെറ്റ് പതിപ്പ് ഇറക്കുന്ന ഒരേയൊരു മലയാള ദിനപത്രവും ദേശാഭിമാനിയാണ്.
ചരിത്രം
1942 സെപ്റ്റംബർ 6-ന് ദേശാഭിമാനി പ്രസിദ്ധീകരണമാരംഭിച്ചു. 1935ൽ പ്രസിദ്ധീകരിച്ച്‌ തുടങ്ങിയ "പ്രഭാതം" എന്ന പ്രസിദ്ധീകരണമാണ്‌ ദേശാഭിമാനിയുടെ മുൻഗാമി. ഇന്ത്യൻ നാഷണൽ കോൺഗ്രസിലെ സോഷ്യലിസ്റ്റ് ഗ്രൂപ്പിന്റെ പത്രികയായിരുന്നു അത്. ശ്രീ ഇ. എം.എസ് നമ്പൂതിരിപ്പാടായിരുന്നു പ്രഭാതം പ്രസിദ്ധീകരണത്തിന്റെ പത്രാധിപർ. ചൊവ്വര പരമേശ്വരന്റെ "ആത്മനാദം" എന്ന കവിത പ്രസിദ്ധീകരിച്ചതോടെ അന്നത്തെ സർക്കാറിനെ പ്രകോപിപ്പിച്ചു. സർക്കാർ രണ്ടായിരം രൂപയുടെ കൂലി പത്രത്തിനുമേൽ ചുമത്തി. അങ്ങനെയിരിക്കെ 1942ൽ എ. കെ. ഗോപാലന്റേയും ഇ.എം.എസ്. നമ്പൂതിരിപ്പാടിന്റേയും ശ്രമഫലമായി ദേശാഭിമാനി എന്ന പ്രസിദ്ധീകരണം നിലവിൽ വന്നു.
പത്രം നല്ല രീതിയിൽ കെട്ടിപ്പെടുത്തുന്നതിന്റെ ഭാഗമായി, എ. കെ. ഗോപാലൻ ബോംബേ, സിലോൺ, ബർമ്മ എന്നിവിടങ്ങൾ സന്ദർശിച്ച് പ്രവാസി മലയാളികളിൽ നിന്ന് പണം സ്വരൂപിക്കാൻ തുടങ്ങി. ഇ.എം.എസ്. നമ്പൂതിരിപ്പാട് അദ്ദേഹത്തിനവകാശപ്പെട്ട കുടുംബസ്വത്ത് മുഴുവൻ (ഏതാണ്ട്‌ അന്നത്തെ അൻപതിനായിരം രൂപ) ദേശാഭിമാനി കെട്ടിപ്പെടുത്തുന്നതിനായി സംഭാവന ചെയ്തു. ആസമയത്ത് രണ്ടാം ലോകമഹായുദ്ധം തുടങ്ങിക്കഴിഞ്ഞിരുന്നു. അതോടെ സർക്കാർ പത്രത്തിന്റെ ലൈസൻസ് റദ്ദാക്കി. 1942 മുതൽ കമ്മ്യൂണിസ്റ്റ് പാർട്ടി ഓഫ് ഇന്ത്യ മുന്നോട്ടുവന്ന് പ്രവർത്തിക്കാൻ തുടങ്ങിയതോടെ ദേശാഭിമാനിയുടെ പ്രവർത്തനവും ശക്തിപ്പെട്ടു. തുടർന്ന് ഈ പ്രസിദ്ധീകരണം കമ്മ്യൂണിസ്റ്റ് പാർട്ടി ഓഫ് ഇന്ത്യാ മാർക്സിസ്റ്റ് - കേരള സംസ്ഥാന കമ്മിറ്റിയുടെ ജിഹ്വയായി മാറി. ഇ.എം.എസ്. നമ്പൂതിരിപ്പാട്, വി ടി ഇന്ദുചൂഡൻ, വി. എസ്. അച്യുതാനന്ദൻ തുടങ്ങിയ പ്രമുഖ നേതാക്കൾ ദേശാഭിമാനി ദിനപത്രത്തിന്റെ മുഖ്യ പത്രാധിപന്മാരായി സേവനം അനുഷ്ഠിച്ചിട്ടുണ്ട്. ദേശാഭിമാനി കമ്മ്യൂണിസ്റ്റ് പാർട്ടി ഓഫ് ഇന്ത്യാ മാർക്സിസ്റ്റ് - കേരള സംസ്ഥാന കമ്മിറ്റിയുടെ മുഖപത്രവും, കേരളത്തിൽ മാധ്യമ രംഗത്ത് മുൻപന്തിയിൽ നിൽക്കുന്ന ദിനപത്രവുമാണ്‌. കോഴിക്കോട് നിന്നും 1942 സെപ്തംബർ ആറാം തീയതി മുതൽ വാരിക രൂപത്തിൽ പ്രസിദ്ധീകരിച്ചു തുടങ്ങിയ ദേശാഭിമാനി 1946ൽ ഒരു ദിനപത്രമായി മാറുകയായിരുന്നു. അവിടന്നുള്ള ദേശാഭിമാനിയുടെ വളർച്ച അസൂയാവഹമാണ്‌. ഇന്ന് ദേശാഭിമാനിക്ക് കോഴിക്കോട്, കൊച്ചി, തിരുവനന്തപുരം, കണ്ണൂർ, കോട്ടയം, തൃശൂർ, മലപ്പുറം എന്നിവിടങ്ങളിലായി ഏഴ് എഡിഷനുകളുണ്ട്. 2018 ലെ കണക്ക് അനുസരിച്ച് 6 ലക്ഷത്തോളം കോപ്പികളുമായി ദേശാഭിമാനി കേരളത്തിൽ മൂന്നാം സ്ഥാനത്താണ്‌. ഇപ്പോൾ പി. രാജീവ് (സെക്രട്ടേറിയറ്റ് അംഗം, കമ്മ്യൂണിസ്റ്റ് പാർട്ടി ഓഫ് ഇന്ത്യാ മാർക്സിസ്റ്റ് - കേരള ഘടകം) മുഖ്യ പത്രാധിപരും കെ.ജെ. തോമസ് (സെക്രട്ടേറിയറ്റ് അംഗം, കമ്മ്യൂണിസ്റ്റ് പാർട്ടി ഓഫ് ഇന്ത്യാ മാർക്സിസ്റ്റ് - കേരള ഘടകം) ജനറൽ മാനേജരും, പി.എം. മനോജ് റസിഡന്റ് എഡിറ്ററുമാണ്‌. അറിയപ്പെടുന്ന പത്രപ്രവർത്തകരുടെ ഒരു വലിയ നിര തന്നെ ദേശാഭിമാനി ദിനപത്രത്തിനുണ്ട്. പി. ഗോവിന്ദപിള്ള, ഏഴാച്ചേരി രാമചന്ദ്രൻ, പ്രഭാവർമ്മ, ഗോവിന്ദൻകുട്ടി, പി. എം. മനോജ്, എ. വി. അനിൽകുമാർ എന്നിവർ അവരിൽ ചിലർ മാത്രമാണ്‌.
1948ൽ General Security Act പ്രകാരം ദേശാഭിമാനി പത്രം രണ്ടാമതും നിരോധിച്ചു. മലബാർ കലാപത്തെക്കുറിച്ച് ശ്രീ ഇ.എം.എസ് എഴുതിയ ലേഖനമായിരുന്നു രണ്ടാമത്തെ നിരോധനത്തിന്റെ മൂലകാരണം. തുടർന്ന് കമ്മ്യൂണിസ്റ്റ് പാർട്ടിയെയും നിരോധിച്ചു. സ്വാതന്ത്ര്യാനന്തരം 1948 മുതൽ 1951 വരെ കാണാൻ കഴിഞ്ഞത് പാർട്ടിക്കും പൊതു സമരങ്ങൾക്കും എതിരേയുള്ള നടന്ന ക്രൂരമായ അടിച്ചമർത്തലുകളാണ്‌. ഇത്തരം അടിച്ചമർത്തലുകളെ പൊതുജനമധ്യേ തുറന്നു കാട്ടിയിരുന്ന ദേശാഭിമാനി പത്രം നിരോധിച്ചിരുന്നതിനാൽ ഇതൊക്കെ ജനങ്ങളുടെ ഇടയിൽ എത്തിക്കാൻ ആരുമുണ്ടായില്ല. ഈ സ്ഥിതി ഒഴിവാക്കാനും പാർട്ടിയുടെ സന്ദേശം ജനങ്ങളിലെത്തിക്കാനും പാർട്ടി മറ്റ് വഴികൾ ആലോചിച്ചു. പുതിയ പ്രസിദ്ധീകരണങ്ങളുടെ ഒരു പരമ്പര തന്നെ പുറത്ത് വരാൻ തുടങ്ങി. 'ദി റിപ്പബ്ലിക്' 'കേരള ന്യൂസ്' 'വിശ്വകേരളം' 'നവലോകം' എന്നിങ്ങനെ ഒന്നിനു പിറകേ ഒന്നായി പുതിയ പുതിയ പ്രസിദ്ധീകരണങ്ങൾ. ഒന്നു നിരോധിക്കുമ്പോൾ മറ്റൊന്ന് എന്ന കണക്കിന്‌ ഈ പ്രസിദ്ധീകരണങ്ങൾ ജനമനസ്സുകളിൽ അലയടിച്ചുകൊണ്ടേയിരുന്നു.
1952 ലെ ആദ്യ പൊതുതിരഞ്ഞെടുപ്പിനു്‌ തോട്ടുമുൻപ്, 1951 ഡിസംബർ 16ന്‌ ദേശാഭിമാനി പത്രം പുനപ്രസിദ്ധീകരിച്ചു തുടങ്ങി. തിരഞ്ഞെടുപ്പ്‌ പ്രചരണത്തിൽ കോൺഗ്രസ് ദുർഭരണം തുറന്നു കാണിക്കുന്നതിൽ ദേശാഭിമാനി കാലോചിതമായി പ്രവർ‍ത്തിച്ചു. 1964ൽ പാർട്ടി പിളർന്നപ്പോൾ ദേശാഭിമാനി പത്രം കെ.പി.ആർ ഗോപാലന്റെ നേതൃത്വത്തിൽ കമ്മ്യൂണിസ്റ്റ് പാർട്ടി ഓഫ് ഇന്ത്യാ മാർക്സിസ്റ്റിന്റെ മുഖപത്രമായി നിന്നു. 1969ൽ കൊച്ചി എഡിഷൻ നിലവിൽ വന്നു. 1973ൽ പൊതുജനങ്ങളിൽ നിന്ന് ഫണ്ട് സ്വരൂപിച്ച് പുതിയ കെട്ടിടം പണിതു. അടിയന്തരാവസ്ഥക്കാലത്ത് പത്രവും പാർട്ടിയും പിന്നേയും കടുത്ത വെല്ലുവിളി നേരിടാൻ തുടങ്ങി. എഡിറ്റോറിയലുകൾ കൃത്യമായി എഴുതാൻ പറ്റാത്തവിധത്തിൽ പ്രീ-സെൻസർഷിപ്പ് നിലവിൽ വന്നു.പത്രം ഇക്കാലത്ത് എഡിറ്റോറിയൽ കോളം ശൂന്യമായിട്ട് പ്രതിക്ഷേധിക്കുകയും, അവകാശപ്പെട്ട ഗവണ്മെന്റ് പരസ്യങ്ങൾ വേണ്ടന്നുവയ്ക്കുകയും ചെയ്തു. ഇതൊക്കെ പല പ്രതിസന്ധികളിലേക്കും പത്രത്തെ നയിച്ചു. ഈ കടമ്പകളൊക്കെ അതിജീവിച്ച് പത്രം മുന്നോട്ട് കുതിച്ചു. തുർക്ക്‌മാൻ കേസിലേയും, രാജൻ കേസിലേയും അകം കാഴ്ചകൾ പത്രം പുറത്തുകൊണ്ടുവരുന്നതിൽ ദേശാഭിമാനി മുന്നിലായിരുന്നു.
1989 ജനുവരി 4ന് തിരുവനന്തപുരം എഡിഷൻ നിലവിൽ വന്നു. 25 ലക്ഷം രൂപ ഒറ്റദിവസത്തെ ബക്കറ്റ് പിരിവിലൂടെ ലക്ഷ്യം വച്ചിറങ്ങിയ പാർട്ടിക്ക് ജനങ്ങൾ നൽകിയത് 45 ലക്ഷം രൂപയായിരുന്നു. അത്പത്രത്തിലും പാർട്ടിയിലുമുള്ള ജനങ്ങളുടെ വിശ്വാസം കാണിക്കുന്നു. 1994 ജനുവരി 30നു്‌ പത്രത്തിന്റെ നാലമത് എഡിഷൻ കണ്ണൂരിൽ നിലവിൽ വന്നു. അന്നു പിരിഞ്ഞുകിട്ടിയത് 42 ലക്ഷം രൂപയായിരുന്നു. 1997ൽ കോട്ടയം എഡിഷൻ നിലവിൽ വന്നു. അതിനായി നടത്തിയ രണ്ടുദിവസ ബക്കറ്റ് പിരിവിലൂടെ 75 ലക്ഷം രൂപ സ്വരൂപിച്ചു. പുറമേ ഒരു കോടിയോളം രൂപ വാർഷിക വരിസംഖ്യാ ഇനത്തിൽ ജില്ലയിൽ നിന്നുമാത്രമായി ശേഖരിച്ചിരുന്നു. ആറാമത് എഡിഷൻ തൃശൂരിൽ 2000ൽ നിലവിൽ വന്നു. എല്ലാ പ്രിന്റിങ്ങ് ആന്റ് പബ്ലീഷിങ്ങ് കമ്പനികൾക്കും പാർട്ടിയിലെ മൺ‍മറഞ്ഞ മാഹാരഥന്മാരുടെ (പി കൃഷ്ണപിള്ള, എ.കെ.ജി, സി. എച്ച് കണാരൻ, ഇ. എം. എസ്‌ എന്നിവരുടെ) പേരാണ്‌ നൽ‍കിയിരുന്നത്.
പാലോറ മാത
ദേശാഭിമാനിയുടെ ചരിത്രം രേഖപ്പെടുത്തുമ്പോൾ ഒരിക്കലും ഒഴിവാക്കാനാത്ത പേരാണ്‌ പാലോറ മാതയുടേത്‌. ആ കർഷകസ്‌ത്രീ തന്റെ സമ്പാദ്യമായ പശുക്കുട്ടിയെ സംഭാവന നൽകിയാണ്‌ പാർട്ടിയോടും പത്രത്തോടുമുള്ള അചഞ്ചലമായ കൂറ്‌ പ്രഖ്യാപിച്ചത്‌. ദേശാഭിമാനി ദിനപത്രമായി കോഴിക്കോട്ടുനിന്ന്‌ പ്രസിദ്ധീകരിക്കാൻ തുടങ്ങിയ ഘട്ടത്തിൽ എ.കെ.ജിയുടെ നേതൃത്വത്തിലാണ്‌ ഫണ്ട്‌ സ്വരൂപിച്ചത്‌. ദേശാഭിമാനി മേളകൾ വഴി പത്രം നടത്താനുള്ള പണം കണ്ടെത്താൻ എ.കെ.ജിയുടെ നേതൃത്വത്തിൽ പ്രവർത്തകർ ഗ്രാമങ്ങളിലേക്കിറങ്ങിച്ചെല്ലുകയായിരുന്നു. ആവേശകരമായ സ്വീകരണമാണ്‌ എല്ലാ പ്രദേശങ്ങളിൽനിന്നും ലഭിച്ചത്‌. കെട്ടുതാലിവരെ ഊരിക്കൊടുക്കാൻ പലരും തയ്യാറായി. ഫണ്ട്‌ ആവേശകരമായി മുന്നേറുമ്പോഴാണ്‌ പേരാവൂർ മുരിങ്ങോടിയിലെ പാലോറ മാത പശുക്കുട്ടിയെ എ.കെ.ജിയെ ഏൽപ്പിക്കുന്നത്‌. അക്കാലത്തെ സ്‌ത്രീകൾക്ക്‌ ആരാധ്യയായിരുന്നു പാലോറ മാത. മാത ദേശാഭിമാനിക്ക്‌ പശുക്കുട്ടിയെ സംഭാവന നൽകിയതിനെ പ്രകീർത്തിക്കുന്ന നാടോടിപ്പാട്ടുകൾ പോലുമുണ്ടായി.
ലളിതഗ്രൂപ്പ്
ക്രമ ലളിതഗ്രൂപ്പുകൾ
ക്രമഗ്രൂപ്പുകളുടെ ഉപഗ്രൂപ്പുകളെല്ലാം അഭിലംബമാണ്. അതിനാൽ തുച്ഛമല്ലാത്ത ഉചിത ഉപഗ്രൂപ്പുകളുള്ള ക്രമഗ്രൂപ്പുകളൊന്നും ലളിതമാവുകയില്ല. മാത്രമല്ല, ഒരു പരിബദ്ധ ക്രമഗ്രൂപ്പിന്റെ കോടി അഭാജ്യമല്ലെങ്കിൽ സൈലോ നിയമമനുസരിച്ച് ആ ഗ്രൂപ്പിന് തുച്ഛമല്ലാത്ത ഒരു ഉചിത ഉപഗ്രൂപ്പെങ്കിലും ഉണ്ടാകും. ഒരു പരിബദ്ധ ക്രമഗ്രൂപ്പ് ലളിതമാകണമെങ്കിൽ അതിന്റെ കോടി അഭാജ്യസംഖ്യയായിരിക്കണം എന്ന് വരുന്നു. കോടി അഭാജ്യമായുള്ള ഗ്രൂപ്പുകളെല്ലാം ചാക്രികഗ്രൂപ്പുകളാണ്. അതായത്, അഭാജ്യ കോടിയുള്ള ചാക്രികഗ്രൂപ്പുകൾ മാത്രമാണ് പരിബദ്ധ ക്രമ ലളിതഗ്രൂപ്പുകൾ. അനന്ത ക്രമഗ്രൂപ്പുകളൊന്നും ലളിതമല്ല താനും.
വർഗ്ഗീകരണം
ലളിതഗ്രൂപ്പുകൾക്ക് പൊതുവായ ഒരു വർഗ്ഗീകരണം കണ്ടുപിടിക്കപ്പെട്ടിട്ടില്ല. എന്നാൽ പരിബദ്ധ ലളിതഗ്രൂപ്പുകളെല്ലാം അഞ്ചിൽ ഒരു തരത്തിൽ പെട്ടവയാണ്:
ദേശാഭിമാനി ദിനപ്പത്രം
സമരങ്ങളും പത്രവും
കയ്യൂർ രക്തസാക്ഷികളെക്കുറിച്ച് എഴുതിയ പത്രാധിപക്കുറിപ്പിന്റെ പേരിൽ ബ്രിട്ടീഷ് അധികാരികൾ പത്രത്തിന് പിഴയിട്ടു. പ്രതികൂല സാഹചര്യങ്ങളെല്ലാം പിന്നിട്ട് 1946 ജനുവരി 18-ന് 4 പുറങ്ങളുള്ള പ്രഭാത ദിനപത്രമായി മാറി. തൊഴിലാളി, കർഷക സമരങ്ങളെയും പിന്തുണച്ചതിന്റെ പേരിൽ, 1942-1946 കാലഘട്ടത്തിൽ കൊച്ചി ഗവണ്മെന്റ് ഒരു തവണയും തിരുവിതാംകൂർ ദിവാൻ രണ്ടു തവണയും ദേശാഭിമാനി നിരോധിക്കുകയുണ്ടായി. അന്തിക്കാട് (തൃശ്ശൂർ) കള്ളു ചെത്തുകാരുടെ സമരം, കൊച്ചിൻ തുറമുഖ സമരം, സീതാറാം മിൽ സമരം(കൊച്ചി), ആറോൺ മിൽ സമരം (കണ്ണൂർ) തുടങ്ങിയ സമരങ്ങളിലൊക്കെ തൊഴിലാളികളോടൊപ്പം ദേശാഭിമാനി നില കൊണ്ടു. ജന്മിത്തത്തിന് എതിരെ കമ്യൂണിസ്റ്റ് പാർട്ടി നിലപാടിൽ നടന്ന കാവുമ്പായി, കരിവെള്ളൂർ, മുനയങ്കുന്ന്, ഒഞ്ചിയം സമരങ്ങളിലും ദേശാഭിമാനി തൊഴിലാളികളോടും കുടിയാന്മാരോടും ഒപ്പം നിന്നു.
സ്വാതന്ത്ര്യാനന്തരം
സ്വാതന്ത്ര്യത്തിനു ശേഷം കമ്യൂണിസ്റ്റ് പാർട്ടിയുടെ രാഷ്ട്രീയനിലപാട് കാരണം ‍ ദേശാഭിമാനിക്ക് പരീക്ഷണങ്ങൾ അതിജീവിക്കേണ്ടി വന്നിട്ടുണ്ട്. രണദിവെ തീസിസും അതിന്റെ ഫലമായി കമ്യൂണിസ്റ്റ് പാർട്ടി നടത്തിയ പ്രവർത്തനങ്ങളും പത്രത്തെയും ബാധിച്ചു.1947-ലെ പൊതു സുരക്ഷിതത്വ നിയമപ്രകാരം വീണ്ടും പിഴയടിക്കപ്പെട്ടു. ഇ.എം.എസ്. എഴുതിയ “1921-ന്റെ പാഠവും മുന്നറിയിപ്പും“ എന്ന ലേഖനം കൂടുതൽ പ്രശ്നങ്ങളിലേക്ക് വഴി തെളിക്കുകയും, 1948-ലെ പൊതു സുരക്ഷിതത്വ നിയമപ്രകാരം പത്രം നിരോധിക്കപ്പെടുകയും ചെയ്തു. ഇക്കാലത്ത് ദി റിപ്പബ്ലിക്, കേരള ന്യൂസ്, വിശ്വകേരളം, നവകേരളം തുടങ്ങി പല പേരുകളിലും പ്രസിദ്ധീകരിക്കപ്പെട്ടു. 1951-ൽ ജയിൽ മുക്തനായ എ.കെ.ജി. പത്രം പുനരാരംഭിക്കാൻ പ്രവർത്തിക്കുകയും, 1951 ഡിസംബർ 16-ന് വീണ്ടും പ്രസിദ്ധീകരണം തുടങ്ങുകയും ചെയ്തു. സി.പി.ഐ.യുടെ പിളർപ്പിനു വഴി തെളിച്ച 1964-ലെ പ്രത്യയശാസ്ത്ര പ്രതിസന്ധിക്കിടയിൽ, കെ.പി.ആർ. ഗോപാലനേപ്പോലുള്ളവരുടെ പ്രവർത്തനഫലമായി ദേശാഭിമാനി സി.പി.ഐ(എം)-ന്റെ സ്വാധീനത്തിൻ കീഴിലായി.
നാഴികക്കല്ലുകൾ
thumb|ദേശാഭിമാനിയുടെ തിരുവനന്തപുരം ഓഫീസ്
പുറത്തേക്കുള്ള കണ്ണികൾ
ദേശാഭിമാനി യൂടൂബ് ചാനൽ
ദേശാഭിമാനി ഓൺലൈൻ പതിപ്പ്
ലളിതഗ്രൂപ്പ്
അവലംബം
വർഗ്ഗം:ഗ്രൂപ്പ് സിദ്ധാന്തം
പെരുവെമ്പ , പാലക്കാട്
കേരളത്തിലെ പാലക്കാട് ജില്ലയിലുള്ള ഒരു ഗ്രാമമാണ് പെരുവമ്പ. പാലക്കാട് പട്ടണത്തിൽ നിന്നും 11 കിലോമീറ്റർ ദൂരത്താണ് പെരുവെമ്പ. പാലക്കാട് നിന്നും യാക്കരയിൽ എത്തുക അവിടെന്നു ഇടതു ഭാഗത്തേക്ക് തിരിന് കിണാശേരി എത്തുക. കിണാശേരിയിൽ നിന്നും പിന്നെയും ഇടതു ഭാഗത്തേക്ക് തിരിന് തണ്ണീർപന്തലിൽ എത്തുക. ഇവിടെനിന്നും വലതു ഭാഗത്തേക്ക് തിരിന് നേരെ ചെന്നാൽ പെരുവമ്പ എന്ന ഗ്രാമം ആയി.
വർഗ്ഗം:പാലക്കാട് ജില്ലയിലെ ഗ്രാമങ്ങൾ
കോർക്കുമരം
തെക്കുകിഴക്കേ ഏഷ്യയിൽ പ്രകൃത്യാ കണ്ടുവരുന്ന ഇൻഡ്യൻ കോർക്കുമരം, Millingtonia ജനുസ്സിൽപ്പെട്ട ഒരേ ഒരു സ്പീഷീസാണ്. ഇതിന് ഇംഗ്ലീഷിൽ Tree Jasmine, Indian Cork Tree എന്നീ പേരുകളുണ്ട്. കന്നഡയിൽ ആകാശ മല്ലിഗെ എന്നും തമിഴിൽ ആകാശ മല്ലി അല്ലെങ്കിൽ മര മല്ലി എന്നും തെലുങ്കിൽ കവുകി എന്നും ഹിന്ദിയിൽ നീം ചമേലി എന്നും ഉഡിയയിൽ ആകാശ് മല്ലീ എന്നും വിളിക്കുന്നു. ഈ വൃക്ഷത്തിന്റെ തടി മുമ്പ് കുപ്പിയുടെ അടപ്പിനായി(കോർക്ക്) ഉപയോഗിച്ചിരുന്നു. അതുകൊണ്ടാണു ഇതിന് കോർക്കുമരം എന്ന് പേർ ലഭിച്ചത്.
Hortensin എന്നൊരു സംയുക്തം വേർതിരിച്ചെടുത്തിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
റോങ്ബക് ഹിമാനി
റോങ്ബക് ഹിമാനി ഹിമാലയത്തിൽ തെക്കൻ ടിബറ്റിൽ സ്ഥിതിചെയ്യുന്നു.. കിഴക്കൻ റോങ്ബക് ഹിമാനി, പടിഞ്ഞാറൻ റോങ്ബക് ഹിമാനി എന്ന രണ്ട് വലിയ ഹിമാനികൾ ഒത്തുചേർന്നതിനെ ഒന്നിച്ചുചേർത്ത് റോങ്ബക് ഹിമാനി എന്ന് വ്യവഹരിക്കുകയാണ്. ഈ ഹിമാനികൾ തെക്കോട്ട് ഒഴുകി എവറസ്റ്റിന്റെ വടക്ക് റോങ്ബക് താഴ്വരയിലേക്കെത്തുന്നു. എവറസ്റ്റ് ആണ് കിഴക്കൻ റോങ്ബക് ഹിമാനിയുടെയും മൊത്തത്തിൽ റോങ്ബക് ഹിമാനിയുടെയും പ്രഭവകേന്ദ്രം.
കണ്ടെത്തൽ/തിരിച്ചറിയൽ
ബ്രിട്ടീഷ് പർവ്വതാരോഹകനായ ജോർജ് മല്ലറിയും സംഘവും  1921 ലെ ബ്രിട്ടീഷ് എവറസ്റ്റ് നിരീക്ഷണ പര്യവേക്ഷണ വേളയിൽ   പ്രധാന റോങ്ബുക് താഴ്വരയും അതിന്റെ ഹിമാനികളും പര്യവേക്ഷണം നടത്തി.
കിഴക്കൻ റോങ്ബക് ഹിമാനി എഡ്വേഡ് ഒലിവർ വീലർ എവറസ്റ്റിലേക്കുള്ളഈ പര്യവേക്ഷണത്തിൽ അങ്ങോട്ടുള്ള നല്ല പാത തിരയുന്നതിനിടയിൽ 1921ൽ  കണ്ടെത്തിയതാണ്. 1921 ആഗസ്റ്റിൽ ലാങ്പാ പാസിനു താഴേക്കൂടിയുള്ള വഴികണ്ടെത്തിയ വീലർ റോങ്ബക് താഴ്വരയാണ് എവറസ്റ്റിന്റെ മുകളിലേക്ക് ഏറ്റവും സുഖകരമായ പാത എന്നും വിലയിരുത്തി. കുറച്ച് സപ്താഹങ്ങൾക്ക് ശേഷം ജോർജ് മല്ലൊറി, ഗെ ബള്ളോക്ക് എന്നിവർ ഒലിവർ വീലറോടൊത്ത് ലാഘ്പാ പാസ് വഴി എവറസ്റ്റിന്റെ വടക്കൻ ഭാഗത്തെക്ക് വഴി കണ്ടേത്തി അവിടെ യെത്തി അങ്ങനെ അവർ ആ ഭാഗത്ത് ആദ്യമെത്തുന്നവരായി.
എവറസ്റ്റിലേക്കുള്ള വഴി
തിബറ്റിൽ നിന്നുള്ള സാധാരണ ഗതാഗതം നടത്തിയുള്ള പര്യവേഷണങ്ങൾക്ക് ഈ ഹിമാനി ഉപയോഗിച്ചാൽ ഈസ്റ്റ് റോങ്ബുക്ക് ഹിമാനിയുടെ മുകൾഭാഗത്ത് എവറസ്റ്റ് കൊടുമുടിയിലെ അഡ്വാൻസ്ഡ് ബേസ് ക്യാമ്പിലേക്ക് എത്താം. അവിടെ നിന്ന്, എവറസ്റ്റ് കീഴടക്കാനും വടക്കെ കോൾ, വടക്കു-കിഴക്ക് മലയുടുക്കു വഴി ലക്ഷ്യമിടുന്നു.
പരിസ്ഥിതി
2007 മുതൽ അമേരിക്കൻ മലയിടുക്കുകാരനും ചലച്ചിത്ര നിർമ്മാതാവുമായ ഡേവിഡ് ബ്രീഷീയർആഗോള കാലാവസ്ഥാമാറ്റത്തിന്റെ ഫലമായി റാൻഗ്ബൂക്ക് ഹിമാനിയുടെ വേഗത്തിലുള്ള അപ്രത്യക്ഷമാകൽ രേഖപ്പെടുത്തിയിരിക്കുന്നു.ബ്രീഷീയർ മല്ലരിയുടെ 1921 കാലഘട്ടത്തിലെപര്യവേക്ഷണ പ്രക്രിയയുടെ ഗവേഷണഫലത്തെ തിരുത്തി യും പുതുക്കിയും     പടിഞ്ഞാറ്, പടിഞ്ഞാറ്, ഈസ്റ്റ് റോങ്ബുക്ക് ഗ്ലാഷ്യർ എന്നിവിടങ്ങളിൽ ഗണ്യമായ കുറവ് സംഭവിക്കുന്നു എന്ന് വിലയിരുത്തി.. ഏഷ്യാ സൊസൈറ്റിയും മീഡിയസ്റ്റോറുംചേർന്ന് ബ്രസീയറുടെ ഹിമാനികർമ്മങ്ങൾ ( GlacierWorks)  http://www.glacierworks.org  </ ref> എന്ന പേരിൽ ഈ ഹിമനഷ്ടത്തിന്റെ   ഫോട്ടോകൾ ഓൺലൈനായി ലഭ്യമാക്കിയിട്ടുണ്ട്. 80 വർഷത്തിനിടയിൽ റൗൺബൂക്ക് ഏതാണ്ട് ലംബത്തിൽ300 അടിയിലധികം  ( [[സ്റ്റാറ്റി ഓഫ് ലിബർട്ടിയുടെ] ഉയരം) ഹിമാനിയിലുടനീളം തകർന്നു എന്ന് കണക്കാക്കപ്പെടുന്നു.
റെഡ് ഫ്ലാഗ് ലിനക്സ്
റെഡ് ഫ്ലാഗ് സോഫ്റ്റ്‌വേർ വികസിപ്പിച്ചെടുത്ത, ഇപ്പോൾ നിഷ്‌ക്രിയമായ, ഒരു ചൈനീസ് ലിനക്സ് വിതരണമാണ് റെഡ് ഫ്ലാഗ് ലിനക്സ്. ഒരു പ്രമുഖ ചുവന്ന പതാക വഹിക്കുന്ന ടക്സാണ് ഈ വിതരണത്തിന്റെ ലോഗോ. 2009 വരെ, റെഡ് ഫ്ലാഗ് സോഫ്റ്റ്‌വേർ എക്സിക്യൂട്ടീവ് പ്രസിഡന്റ് ജിയ ഡോങ് (贾 栋) ആണ്. ലഘുചിത്രം|ജപ്പാനിലെ റെഡ് ഫ്ലാഗ് ലിനക്സ് വർക്ക്സ്റ്റേഷൻ പതിപ്പ് 5.0 ന്റെ സ്ക്രീൻഷോട്ട് പ്രത്യേക ആവശ്യങ്ങൾക്കായുള്ള പരിഹാരങ്ങൾക്ക് പുറമേ, റെഡ് ഫ്ലാഗ് ലിനക്സിനു താഴെപ്പറയുന്ന ഉൽപ്പന്നങ്ങളുണ്ട്: റെഡ് ഫ്ലാഗ് ലിനക്സിന്റെ ആന്തരിക ഘടന റെഡ് ഹാറ്റ് ലിനക്സിനോട് വളരെ സമാനമാണ്, മാത്രമല്ല റെഡ് ഹാറ്റ് ലിനക്സിന്റെ ഇൻസ്റ്റാളറിന് സമാനമായ ഇൻസ്റ്റാളർ ആണ് റെഡ് ഫ്ലാഗ് ലിനക്സിൽ ഉപയോഗിയ്ക്കുന്നത്. ഡെസ്ക്ടോപ്പ് തീം മുതൽ ചിഹ്നങ്ങൾ വരെ വിൻഡോസ് എക്സ്പിയോട് വളരെയധികം സാമ്യമുള്ളതിനാൽ വിൻഡോസിൽ നിന്ന് വരുന്ന ഒരു ഉപയോക്താവിന് കാര്യങ്ങൾ എളുപ്പമാവുമെന്ന് വിതരണകർത്താക്കൾ അവകാശപ്പെടുന്നു.
ചരിത്രം
1999 ഓഗസ്റ്റിൽ ചൈനീസ് അക്കാദമി ഓഫ് സയൻസസിലെ ഇൻസ്റ്റിറ്റ്യൂട്ട് ഓഫ് സോഫ്റ്റ്‌വേർ റിസർച്ച് ആണ് ആദ്യമായി റെഡ് ഫ്ലാഗ് ലിനക്സ് വികസിപ്പിച്ചെടുത്തത്. സർക്കാർ ഉടമസ്ഥതയിലുള്ള ഷാങ്ഹായ് ന്യൂമാർജിൻ വെഞ്ച്വർ ക്യാപിറ്റലിൽ നിന്ന് സാമ്പത്തിക സഹായം ലഭിച്ചിരുന്നു. 2001 മാർച്ചിൽ, സിസിഐഡിഎൻഇടി ഇൻവെസ്റ്റ്മെന്റ് എന്ന വ്യവസായ വിവരസാങ്കേതിക മന്ത്രാലയത്തിന്റെ വെഞ്ച്വർ ക്യാപ്പിറ്റൽ വിഭാഗം റെഡ് ഫ്ലാഗ് ലിനക്സിന്റെ രണ്ടാമത്തെ വലിയ ഓഹരി ഉടമയായിത്തീർന്നുവെന്ന് ബ്ലൂംബെർഗ് ന്യൂസ് റിപ്പോർട്ട് ചെയ്തു.
ഒരു വർഷത്തോളം നീണ്ട സംഘർഷങ്ങൾക്കൊടുവിൽ 2000 ജനുവരിയിൽ മൈക്രോസോഫ്റ്റുമായുള്ള തർക്കത്തിന്റെ ഫലമായി ചൈനീസ് സർക്കാർ മന്ത്രാലയം തങ്ങളുടെ കമ്പ്യൂട്ടറുകളിൽ നിന്ന് വിന്റോസ് 2000 അണിൻസ്റ്റാൾ ചെയ്ത് പകരം റെഡ് ഫ്ലാഗ് ലിനക്സ് ഉപയോഗിക്കാൻ ഉത്തരവിട്ടു.
സമാപനം
2014 ഫെബ്രുവരി 10 ന്, റെഡ് ഫ്ലാഗ് സോഫ്റ്റ്‌വേർ എല്ലാ തൊഴിൽ കരാറുകളും അടച്ചു പൂട്ടി. ചൈനയുടെ അക്കാദമി ഓഫ് സയൻസസിന്റെ സോഫ്റ്റ്‌വേർ റിസേർച്ച് ഇൻസ്റ്റിറ്റ്യൂട്ടിന് 40 ദശലക്ഷം യുവാൻ സബ്സിഡി നൽകുന്നതിനുള്ള പരാജയമായിരുന്നു ഇതിന് വഴിവെച്ചത്. ഒരു നിശ്ചിത പദ്ധതി പൂർത്തിയാക്കുന്നതിനുള്ള റെഡ് ഫ്ലാഗ് ലിനക്സിന്റെ പരാജയവും പൊതുവിലുള്ള ചില പ്രശ്നങ്ങളുമാണ് സബ്സിഡിയ്ക്ക് പണം നൽകാത്തതിൻറെ കാരണമായി കാണിക്കുന്നത്.
നാൻചാംഗ് ഇന്റർനെറ്റ് കഫേകൾ
2008 നവംബർ മുതൽ നാൻചാംഗിലെ ഇന്റർനെറ്റ് കഫേകളിലെല്ലാം മൈക്രോസോഫ്റ്റ് വിൻഡോസ് ഓപ്പറേറ്റിങ് സിസ്റ്റത്തിന്റെ വ്യാജ പകർപ്പുകൾക്ക് പകരം റെഡ് ഫ്ലാഗ് ലിനക്സ് ഇൻസ്റ്റാൾ ചെയ്യുകയോ അല്ലെങ്കിൽ മൈക്രോസോഫ്റ്റിന്റെ വിൻഡോസിന്റെ നിയമാനുസൃത പകർപ്പുകൾ ഉപയോഗിക്കേണ്ടതുണ്ടെന്ന് റിപ്പോർട്ട് ചെയ്യപ്പെട്ടിരുന്നു. എന്നാൽ വിൻഡോസ് ഓപ്പറേറ്റിങ്ങ് സിസ്റ്റത്തിന്റെ യഥാർത്ഥ പകർപ്പുകൾ ഉപയോഗിച്ചു വരികയാണെങ്കിൽപ്പോലും ചൈനീസ് ഇന്റർനെറ്റ് കഫേകൾ റെഡ് ഫ്ലാഗ് ലിനക്സിലേക്ക് മാറേണ്ടതായി വന്നു എന്ന് റേഡിയോ ഫ്രീ ഏഷ്യ (യു.എസ്. ഗവൺമെന്റിൻ്റെ ധനസഹായത്തോടുകൂടിയത് ) അവകാശപ്പെടുന്നു. ഈ സംവിധാനം 5000 യുവാൻ (~ 850 ഡോളർ, ~ ഫെബ്രുവരി 2014) ചെലവിൽ കാലഹരണപ്പെടാത്ത പിന്തുണാകരാറോട് കൂടിയാണ് നൽകിയിരിക്കുന്നു.
റെഡ് ഫ്ലാഗ് ലിനക്സിന്റെ ഔദ്യോഗിക വക്താവ് വ്യക്തമാക്കിയത്, ഈ പ്രഖ്യാപനം സെർവർ സൈഡിന് മാത്രമായിരിക്കുമെന്നും ഗെയിമിംഗ്-ഇൻറ്റിനെൻസീവ് (അതുകൊണ്ടുതന്നെ വിൻഡോസ് ആവശ്യപ്പെടുന്നത്) ക്ലയന്റ് സൈഡ് കമ്പ്യൂട്ടറുകളെയല്ല, മൈക്രോസോഫ്റ്റ് വിൻ‍ഡോസും റെഡ് ഫ്ലാഗ് ലിനക്സും ബ്യൂറോ ഓഫ് കൾച്ചർ പരീക്ഷിച്ചിട്ടുള്ളതിനാൽ യഥാർത്ഥ പ്രഖ്യാപനത്തിലും അവയാണ് ശുപാർശ ചെയ്തത് എന്നാണ്.
അവലംബം
വർഗ്ഗം:ചൈനീസ് സംസ്കാരം
ബിൽബോർഡ് (മാഗസിൻ)
ബിൽ പോസ്റ്ററുകളുടെ വ്യാപാര പ്രസിദ്ധീകരണമായി 1894 ൽ വില്യം ഡൊണാൾഡ്സണും ജെയിംസ് ഹെന്നെഗനും ചേർന്നാണ് ബിൽബോർഡ് സ്ഥാപിച്ചത്. ഡൊണാൾഡ്സൺ പിന്നീട് 1900 ൽ ഹെന്നഗന്റെ ഷെയർ 500 ഡോളറിന് ഇതു സ്വന്തമാക്കി. ഇരുപതാം നൂറ്റാണ്ടിന്റെ ആദ്യ വർഷങ്ങളിൽ, വിനോദ വ്യവസായങ്ങളായ സർക്കസുകൾ, മേളകൾ, ബർലെസ്ക്യൂ ഷോകൾ എന്നിവയെ ഉൾക്കൊള്ളിക്കാൻ തുടങ്ങി. ജൂക്ക്ബോക്സ്, ഫോണോഗ്രാഫ്, റേഡിയോ എന്നിവ സാധാരണമായിത്തീർന്നതിനാൽ ബിൽബോർഡ് സംഗീത വ്യവസായത്തിൽ കൂടുതൽ ശ്രദ്ധ കേന്ദ്രീകരിക്കാൻ തുടങ്ങി.
തുടക്കം
ബിൽ പോസ്റ്ററുകളുടെ വ്യാപാര പ്രസിദ്ധീകരണമായി 1894 ൽ വില്യം ഡൊണാൾഡ്സണും ജെയിംസ് ഹെന്നെഗനും ചേർന്നാണ് ബിൽബോർഡ് സ്ഥാപിച്ചത്. ബിൽബോർഡിന്റെ ആദ്യ ലക്കം ഒഹായോയിലെ സിൻസിനാറ്റിയിൽ വില്യം ഡൊണാൾഡ്സണും ജെയിംസ് ഹെന്നെഗനും 1894 നവംബർ 1 ന് പ്രസിദ്ധീകരിച്ചു. ഡൊണാൾഡ്സൺ എഡിറ്റോറിയലും പരസ്യവും കൈകാര്യം ചെയ്തപ്പോൾ ഹെന്നേഗൻ പ്രിന്റിംഗ് കമ്പനിയുടെ ഉടമയായ ഹെന്നെഗൻ മാസിക നിർമ്മാണം കൈകാര്യം ചെയ്തു. ആദ്യ ലക്കങ്ങൾ വെറും എട്ട് പേജ് ദൈർഘ്യമുള്ളവയായിരുന്നു. ഡൊണാൾഡ്സൺ പിന്നീട് 1900 ൽ ഹെന്നഗന്റെ ബിൽബോർഡ്ലെ അദ്ദേഹത്തിന്റെ ഷെയർ 500 ഡോളറിന് സ്വന്തമാക്കി. ഇരുപതാം നൂറ്റാണ്ടിന്റെ ആദ്യ വർഷങ്ങളിൽ, വിനോദ വ്യവസായങ്ങളായ സർക്കസുകൾ, മേളകൾ, ബർലെസ്ക്യൂ ഷോകൾ എന്നിവയെ ഉൾക്കൊള്ളിക്കാൻ തുടങ്ങി. ജൂക്ക്ബോക്സ്, ഫോണോഗ്രാഫ്, റേഡിയോ എന്നിവ സാധാരണമായിത്തീർന്നതിനാൽ ബിൽബോർഡ് സംഗീത വ്യവസായത്തിൽ കൂടുതൽ ശ്രദ്ധ കേന്ദ്രീകരിക്കാൻ തുടങ്ങി.
വാർത്താ പ്രസിദ്ധീകരണം
സംഗീതം, വീഡിയോ, ഗാർഹിക വിനോദം എന്നിവ ഉൾക്കൊള്ളുന്ന ഒരു വാർത്താ വെബ്‌സൈറ്റും പ്രതിവാര വ്യാപാര മാസികയും ബിൽബോർഡ് പ്രസിദ്ധീകരിക്കുന്നു. മിക്ക ലേഖനങ്ങളും സ്റ്റാഫ് എഴുത്തുകാരാണ് എഴുതുന്നത്. ചിലത് ആ മേഖലയിലെ വിദഗ്ദ്ധരാണ് എഴുതുന്നത്. ഇത് വാർത്തകൾ, ഗോസിപ്പുകൾ, അഭിപ്രായം, സംഗീത അവലോകനങ്ങൾ എന്നിവ ഉൾക്കൊള്ളുന്നു. എന്നാൽ ബിൽബോർഡ്ന്റെ "ഏറ്റവും നിലനിൽക്കുന്നതും സ്വാധീനമുള്ളതുമായ സൃഷ്ടി" ബിൽബോർഡ് ചാർട്ടുകളാണ്. സംഗീത വിൽപ്പന, റേഡിയോ എയർടൈം, ഏറ്റവും ജനപ്രിയ ഗാനങ്ങളെയും ആൽബങ്ങളെയും കുറിച്ചുള്ള മറ്റ് ഡാറ്റ എന്നിവ ഈ ചാർട്ടുകൾ ട്രാക്കുചെയ്യുന്നു. ഏറ്റവും കൂടുതൽ വിറ്റുപോയ ഗാനങ്ങളുടെ ബിൽബോർഡ് ഹോട്ട് 100 ചാർട്ട് 1958 ൽ അവതരിപ്പിച്ചു. അതിനുശേഷം, ഏറ്റവും കൂടുതൽ വിറ്റഴിക്കപ്പെട്ട ആൽബങ്ങൾ ട്രാക്കുചെയ്യുന്ന ബിൽബോർഡ് 200 അവതരിപ്പിച്ചു.ഇത്തരം ചാർട്ടുകൾ ആൽബങ്ങളുടെയും ഗാനങ്ങളുടെയും വാണിജ്യ വിജയത്തിന്റെ സൂചകമായി കൂടുതൽ ജനപ്രിയമായി. വാട്സൺ-ഗുപ്റ്റിലുമായി സഹകരിച്ച് ബിൽബോർഡ് പുസ്തകങ്ങളും ബിൽബോർഡ് ചാർട്ടുകളെ അടിസ്ഥാനമാക്കി അമേരിക്കൻ ടോപ്പ് 40 എന്ന റേഡിയോ, ടെലിവിഷൻ പരമ്പരയും പ്രസിദ്ധീകരിച്ചു. 1997 ഫെബ്രുവരിയിൽ പ്രതിദിന ബിൽബോർഡ് ബുള്ളറ്റിൻ അവതരിപ്പിച്ചു കൂടാതെ ബിൽബോർഡ് ഓരോ വർഷവും 20 വ്യവസായ പരിപാടികൾ നടത്തുന്നുണ്ട്.
സംഗീത വ്യവസായ വാർത്തകളുടെ ഏറ്റവും പ്രശസ്തമായ ഉറവിടങ്ങളിലൊന്നാണ് ബിൽബോർഡ്. ബിൽബോർടിനു 17,000 പ്രിന്റ് സർക്കുലേഷനും 12 ലക്ഷം പ്രതിമാസ ഓൺലൈൻ വായനക്കാരുമുണ്ട്. വെബ്‌സൈറ്റിൽ ബിൽബോർഡ് ചാർട്ടുകൾ, സംഗീത വിഭാഗത്താൽ വേർതിരിച്ച വാർത്തകൾ, വീഡിയോകൾ, ഒരു പ്രത്യേക വെബ്‌സൈറ്റ് എന്നിവ ഉൾപ്പെടുന്നു. ഇത് ലിസ്റ്റുകൾ സമാഹരിക്കുകയും പ്രെറ്റ്-എ-റിപ്പോർട്ടർ എന്ന ഫാഷൻ വെബ്‌സൈറ്റ് ഹോസ്റ്റുചെയ്യുകയും എട്ട് വ്യത്യസ്ത വാർത്താക്കുറിപ്പുകൾ പ്രസിദ്ധീകരിക്കുകയും ചെയ്യുന്നു. അച്ചടി മാസികയുടെ പതിവ് വിഭാഗങ്ങളിൽ ഇവ ഉൾപ്പെടുന്നു:
ബാഹ്യ ലിങ്കുകൾ
വർഗ്ഗം:സംഗീതം
പറമ്പിക്കുളം വന്യജീവി സംരക്ഷണ കേന്ദ്രം
കേരളത്തിലെ ഒരു വന്യജീവി സംരക്ഷണകേന്ദ്രമാണ് പാലക്കാട് ജില്ലയിൽ സ്ഥിതി ചെയ്യുന്ന പറമ്പിക്കുളം വന്യജീവി സംരക്ഷണ കേന്ദ്രം. പറമ്പിക്കുളം നദിയിൽ സ്ഥിതി ചെയ്യുന്ന പറമ്പിക്കുളം അണക്കെട്ടി ന് ചുറ്റുമായി  ഈ  വന്യജീവി സംരക്ഷണകേന്ദ്രം 285 ചതുരശ്ര കിലോമീറ്റർ വിസ്തീർണ്ണത്തിൽ വ്യാപിച്ചു കിടക്കുന്നു. പാലക്കാട് പട്ടണത്തിൽ നിന്നും 90 കിലോമീറ്റർ ദൂരെയാണ് ഇത്. തമിഴ്നാട്ടിലെ സേത്തുമട എന്ന സ്ഥലത്തുകൂടിയാണ് പറമ്പിക്കുളത്തേക്കുള്ള പ്രധാനപാത കടന്നുപോകുന്നത്. ആന മല വന്യജീവി സംരക്ഷണകേന്ദ്രവുമായി ഇത് ചേർന്നുകിടക്കുന്നു. പ്രസിദ്ധമായ ടോപ്പ്സ്ലിപ്പ് പറമ്പികുളത്തിനടുത്താണ്. തൂണക്കടവ് അണക്കെട്ട് പറമ്പിക്കുളത്തെ പ്രധാന ആകർഷണമാണ്.
ആനകളുടെ താവളം എന്നതിനു ഉപരി കാട്ടുപോത്ത്, മ്ലാവ്, വരയാട്, മുതല എന്നിവയും ചുരുക്കം കടുവകൾ, പുള്ളിപ്പുലികൾ എന്നിവയും ഈ വന്യജീവി സംരക്ഷണകേന്ദ്രത്തിൽ ഉണ്ട്. വിവിധയിനത്തിലുള്ള സസ്യജാലങ്ങൾക്ക് വാസസ്ഥലമാണ് ഇവിടം. മുൻ‌കൂർ അനുവാദം വാങ്ങിയാൽ വനത്തിൽ സാഹസികയാത്രയ്ക്ക് പോവാം. ഇവിടത്തെ തടാകത്തിൽ ബോട്ട് യാത്രയ്ക്കും സൗകര്യമുണ്ട്. ഏഷ്യയിലെ ഏറ്റവും വലിയ തേക്ക് മരമായ കന്നിമരം ഇവിടെയുള്ള തൂണക്കടവ്  എന്ന സ്ഥലത്താണ്. 2010 ഫെബ്രുവരി 19-ന് ഈ വന്യജീവികേന്ദ്രം, കേരളത്തിലെ രണ്ടാമത്തെ കടുവാസം‌രക്ഷണപ്രദേശമായി പ്രഖ്യാപിക്കപ്പെട്ടു
പുറം കണ്ണികൾ
വർഗ്ഗം:പാലക്കാട് ജില്ലയിലെ വിനോദസഞ്ചാരകേന്ദ്രങ്ങൾ വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ വർഗ്ഗം:പശ്ചിമഘട്ടത്തിലെ വന്യജീവി സങ്കേതങ്ങൾ വർഗ്ഗം:പാലക്കാട് ജില്ലയുടെ ഭൂമിശാസ്ത്രം
സിയാവുദ്ദീൻ ബർണി
ഖിൽജി ഭരണകാലത്തെ പ്രധാന ചരിത്രകാരനും ചിന്തകനുമായിരുന്നു സിയാവുദ്ദീൻ ബർണി.(1285–1357).ജലാലുദ്ദീൻ ഡൽഹി സുൽത്താനായി അവരോധിക്കപ്പെടുമ്പോൾ ബർണിയ്ക്ക് കേവലം അഞ്ചു വയസ്സായിരുന്നു പ്രായം.മദ്ധ്യകാലഘട്ട ഭാരതത്തെയും, തുഗ്ലക്ക്,അടിമ വംശ രാജഭരണത്തെയും കുറിച്ച് വ്യക്തമായ ചിത്രം ബർണി തരുന്നുണ്ട്.അദ്ദേഹത്തിന്റെ പിതാവും,പിതാമഹനും ഡൽഹി സുൽത്താനേറ്റിന്റെ കീഴിൽ ഉദ്യോഗസ്ഥരായിരുന്നു .അമീർ ഖുസ്രു വിന്റെ അടുത്ത സുഹൃത്തുമായിരുന്നു ബർണി. കടുത്ത ദാരിദ്ര്യത്തിലും അവഗണനയിലും അവസാനകാലത്ത് കഴിഞ്ഞുകൂടേണ്ടിവന്ന സിയാവുദ്ദീൻ 1357 ൽ അന്തരിച്ചു. ലഘുചിത്രം|334x334ബിന്ദു|ബർണിയുടെ കബറിടം
ഗവ.കോളേജ് നിലമ്പൂർ
മലപ്പുറം ജില്ലയിലെ നിലമ്പൂർ നിയമസഭാമണ്ഡലത്തിൽ 2018 ൽ പ്രവർത്തനം തുടങ്ങിയ കോളേജാണ് ഗവ.കോളേജ് നിലമ്പൂർ. അമരമ്പലം ഗ്രാമ പഞ്ചായത്തിലെ പൂക്കോട്ടും പാടത്താണ് കോളേജ് സ്ഥിതി ചെയ്യുന്നത്. ഇത് കാലിക്കറ്റ് സർവ്വകലാശാലയിൽ അഫിലിയേറ്റ് ചെയ്ത കോളേജാണ്. നിലമ്പൂരുനിന്ന് 6 കിലോമീറ്റർ അകലെയാണ് ഈ കോളേജ് സ്ഥിതിചെയ്യുന്നത്.
കോഴ്സുകൾ
വർഗ്ഗം:മലപ്പുറം ജില്ലയിലെ കലാലയങ്ങൾ
ശങ്കരനാരായണൻ
വർഗ്ഗം:ഹൈന്ദവദൈവങ്ങൾ
എവ്‌ലിൻ കെയെസ്
എവ്‌ലിൻ ലൂയിസ് കെയെസ് (ജീവിതകാലം: നവംബർ 20, 1916 - ജൂലൈ 4, 2008) ഒരു അമേരിക്കൻ ചലച്ചിത്ര നടിയായിരുന്നു. 1939 ൽ പുറത്തിറങ്ങിയ ഗോൺ വിത്ത് ദ വിൻഡ് എന്ന സിനിമയിലെ സുവല്ലൻ ഒ ഹാര എന്ന കഥാപാത്രത്തെ അവതരിപ്പിച്ചതിലൂടെയാണ് അവർ കൂടുതൽ അറിയപ്പെടുന്നത്.
ആദ്യകാലം
ടെക്സസിലെ പോർട്ട് ആർതറിൽ ഒമർ ഡോവ് കെയസ്, ഒരു മെത്തഡിസ്റ്റ് മന്ത്രിയുടെ മകളായ മൌഡ് ഒലിവ് കീസ് എന്നിവരുടെ പുത്രിയായി എവ്‌ലിൻ കെയെസ് ജനിച്ചു. എവ്‍ലിനു മൂന്ന് വയസ് പ്രായമുള്ളപ്പോൾ ഒമർ കെയെസ് മരിച്ചതോടെ, മാതാവിനോടൊപ്പം ജോർജിയയിലെ അറ്റ്ലാന്റയിലേക്ക് താമസം മാറുകയും അവിടെ അവർ മുത്തശീമുത്തശ്ശന്മാർക്കൊപ്പം താമസിക്കുകയും ചെയ്തു. കൗമാരപ്രായത്തിൽ, എവ്‍ലിൻ കെയെസ് നൃത്തം അഭ്യസിക്കുകയും ഡോട്ടേഴ്‌സ് ഓഫ് കോൺഫെഡറസി പോലെയുള്ള പ്രാദേശിക ക്ലബ്ബുകളിൽ പരിപാടികൾ അവതരിപ്പിക്കുകയും ചെയ്തിരുന്നു.
2001-ലെ കാനേഷുമാരി (കേരളം)
കേരളം
2001-ലെ കാനേഷുമാരി കണക്കുകൾ പ്രകാരം കേരളത്തിലെ‍ ജനസംഖ്യ 31,841,374 ആണ്‌ - ഇതിൽ പുരുഷന്മാരുടെ എണ്ണം ‍15,468,614, സ്ത്രീകളുടെ എണ്ണം ‍ 16,372,760.
ജില്ലതിരിച്ചുള്ള ജനസംഖ്യാ പട്ടിക
2001-ലെ കാനേഷുമാരി കണക്കുകൾ പ്രകാരം കേരളത്തിൽ ഏറ്റവും കൂടുതൽ ആളുകൾ താമസിക്കുന്നത് മലപ്പുറം ജില്ലയിലാണ്‌ - 3,625,471 പേർ. ജനസംഖ്യ ഏറ്റവും കുറഞ്ഞ ജില്ല 780,619 ആളുകൾ അധിവസിക്കുന്ന വയനാട് ആണ്‌.
കോർപ്പറേഷൻ ജനസംഖ്യ പട്ടിക
കേരളത്തിലെ കോർപ്പറേഷനുകൾ ജനസംഖ്യാടിസ്ഥാനത്തിൽ താൽക്കാലിക കണക്കെടുപ്പിനെ ആശ്രയിച്ചുള്ളത്
നഗരങ്ങളുടെ ജനസംഖ്യാ പട്ടിക
കേരളത്തിൽ ഏറ്റവും കൂടുതൽ ആളുകൾ താമസിക്കുന്ന ചില നഗരങ്ങൾ ജനസംഖ്യാടിസ്ഥാനത്തിൽ താൽക്കാലിക കണക്കെടുപ്പിനെ ആശ്രയിച്ചുള്ളത്
ഇതും കാണുക
വിഭാഗം:2001 വിഭാഗം:കാനേഷുമാരി
മധു റോഡ് ദേശീയോദ്യാനം
വടക്കൻ ശ്രീലങ്കയിലെ മന്നാറിൽ നിന്ന് കിഴക്ക് ഏകദേശം 25 കിലോമീറ്റർ ദൂരത്തിൽ 40,445 ഏക്കർ വിസ്തീർണ്ണത്തിൽ സ്ഥിതിചെയ്യുന്ന ദേശീയോദ്യാനം ആണ് മധു റോഡ് ദേശീയോദ്യാനം.
ചരിത്രം
1937-ലെ ഫൗണ ആൻഡ് ഫ്ലോറ പ്രൊട്ടക്ഷൻ ഓർഡിനൻസ് (Fauna and Flora Protection Ordinance (No. 2) of 1937) അനുസരിച്ച് 1968 ജൂൺ 28 ന് മധുറോഡ് മേഖലയെ സങ്കേതമായി നാമനിർദ്ദേശം ചെയ്യപ്പെട്ടു. ശ്രീലങ്കൻ അഭ്യന്തരയുദ്ധം അവസാനിച്ചതിനെ തുടർന്ന് വടക്കൻ പ്രവിശ്യയിലുള്ള സങ്കേതങ്ങൾ ദേശീയോദ്യാനമാക്കി മാറ്റുന്നതായി ഗവൺമെന്റ് പ്രസ്താപിക്കുകയുണ്ടായി. ഇന്റഗ്രേറ്റെഡ് സ്ട്രാറ്റെജിക് എൻവിയോൺമെന്റൽ അസ്സെസ്മെന്റ് ഓഫ് നോർത്തേൻ പ്രൊവിൻസ് ഗവൺമെന്റുമായി കൂടിച്ചേർന്ന് യുണൈറ്റഡ് ഡവലപ്പ്മെന്റ് പ്രോഗ്രാമും യുണൈറ്റഡ് നേഷൻസ് പ്രോഗ്രാമും 2014 ഒക്ടോബറിൽ പ്രസിദ്ധീകരിച്ചതിൽ മധുറോഡ് സങ്കേതവും ചുറ്റുമള്ള വനപ്രദേശങ്ങളും എല്ലാം കൂടിചേർത്ത് ദേശീയോദ്യാനമായി മാറ്റപ്പെടുകയുണ്ടായി. ഷ്രൈൻ ഓഫ് ഔവർ ലേഡി ഓഫ് മധു ഈ ദേശീയോദ്യാനത്തിനകത്താണ് സ്ഥിതിചെയ്യുന്നത്. 2015 മേയിൽ മധു റോഡിന്റെ ഭാഗങ്ങളും, കൂടെ ആഡംസ് ബ്രിഡ്ജും ചുണ്ടിക്കുളവും ഡെൽഫ്റ്റും ദേശീയോദ്യാനമായി നാമനിർദ്ദേശം ചെയ്തു.
സസ്യജന്തുജാലങ്ങൾ
വിവിധതരം വർഗ്ഗത്തിൽപ്പെട്ട പക്ഷികളെ മധു റോഡിൽ കാണപ്പെടുന്നു. വൻതത്ത, കരിവയറൻ വാനമ്പാടി, കതിർവാലൻ കുരുവി, ഇണകാത്തേവൻ, നാട്ടുകുയിൽ, പനങ്കൂളൻ, ആറ്റക്കുരുവി, ആനറാഞ്ചി പക്ഷി, മഞ്ഞക്കറുപ്പൻ, നാട്ടുമരംകൊത്തി, വെള്ളി എറിയൻ, നീലക്കണ്ണൻ പച്ചച്ചുണ്ടൻ, കൃഷ്ണപ്പരുന്ത്, ചെങ്കണ്ണൻ കുട്ടുറുവൻ, കിന്നരിപ്പരുന്ത്, ഓമനപ്രാവ്, അയോറ, മൈന, തുന്നാരൻ, അസുരത്താൻ, ചെമ്പുകൊട്ടി, തേൻകൊതിച്ചിപ്പരുന്ത്, ക്രിംസൺ-ഫ്രോൻഡെഡ് ബാർബെറ്റ്, ചെമ്പോത്ത്, കാടുമുഴക്കി, നാട്ടുവേലിത്തത്ത, മേനിപ്രാവ്, താലിക്കുരുവി, പേനക്കാക്ക, അങ്ങാടിക്കുരുവി, നാകമോഹൻ, മയിൽ, കൽമണ്ണാത്തി, പനങ്കാക്ക, ചെമ്പൻപാടി, നാട്ടിലക്കിളി, ജംഗിൾ ക്രോ, ചെട്ടിക്കുരുവി, ചാരപ്പൂണ്ടൻ, പാണ്ടൻ വേഴാമ്പൽ, മഞ്ഞവരിയൻ പ്രാവ്, മണ്ണാത്തിപ്പുള്ള്, വയൽവരമ്പൻ, വയൽക്കുരുവി, ശ്രീലങ്ക ഗ്രീൻ പീജിയൻ, കറുപ്പൻ തേൻകിളി, വരയൻ കത്രിക, നാട്ടുബുൾബുൾ, ചെങ്കണ്ണി തിത്തിരി, മാടപ്രാവ്, മോതിരത്തത്ത, ചുട്ടീയാറ്റ, പ്രാപ്പിടിയൻ, തീച്ചിന്നൻ, അരിപ്രാവ്, ശ്രീലങ്ക ഗ്രേ ഹോൺബിൽ, ശ്രീലങ്കൻ കാട്ടുകോഴി, റ്റൗണി-ബെല്ലീഡ് ബബ്ലർ, വെള്ളവയറൻ കടൽ‌പ്പരുന്ത്‌, തവിടൻ ബുൾബുൾ, ആട്ടക്കാരൻ പക്ഷി, ആറ്റക്കറുപ്പൻ, ഷാമക്കിളി, പൂത്താങ്കീരി, മഞ്ഞക്കണ്ണിച്ചിലപ്പൻ, പോതപ്പൊട്ടൻ മുതലായവ ഇവിടെ സ്വൈരവിഹാരം നടത്തുന്നു.
ഏഷ്യൻ ആന, കരടി, ചെവ്റോട്ടെയ്ൻ, പുള്ളിമാൻ, ഗോൾഡൻ ജക്കോൾ, ഹനുമാൻ കുരങ്ങ്, ചാമ്പൽ മലയണ്ണാൻ, ഇന്ത്യൻ ഗ്രേ മങ്കൂസ്, കാട്ടുമുയൽ, അണ്ണാറക്കണ്ണൻ, പുള്ളിപ്പുലി, കേഴമാൻ, പർപ്പിൾ-ഫേസെഡ് ലാംഗുർ, ചുണയൻ കീരി, ടോക്യു മകാക്യു, പോത്ത്, കാട്ടുപന്നി എന്നീ സസ്തനികളും ഇവിടത്തെ ജൈവവൈവിധ്യത്തിൽപ്പെടുന്നു.
അവലംബം
വർഗ്ഗം:ശ്രീലങ്കയിലെ ദേശീയോദ്യാനങ്ങൾ
ഇലവങ്കോടു ദേശം
കെ. ജി. ജോർജ്ജ് സംവിധാനം ചെയ്ത് സംവിധാനം ചെയ്ത 1998 ലെ ചലച്ചിത്രമാണ് ഇലവങ്കോട് ദേശം. കേരളത്തിലെ ഒരു കാലഘട്ടത്തിലെ നാടകീയ അവതരണമാണ്. മമ്മൂട്ടി, രാജീവ് എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. കുഷ്ബൂ, തിലകൻ, ബാബു നമ്പൂതിരി എന്നിവരാണ് പ്രധാന വേഷങ്ങളിൽ.കെ. ജി. ജോർജ്ജി ന്റെ അവസാന ചിത്രമായിരുന്നു അത്.
പ്രമേയം
ജാതവേദനെ രാജാവിൻറെ ഭാര്യയെ ചികിത്സിക്കാൻ  സ്വാതന്ത്ര്യത്തിനു മുമ്പുള്ള ഇന്ത്യയിലെ ഒരു നാട്ടുരാജ്യമായ ഇലവങ്കോട് ദേശത്തിലേക്ക് ക്ഷണിച്ചു. ഇലവങ്കോട് ദേശത്തിന്റെ ദുഷ്ടനായ രാജാവായ ഉണ്ണിക്കോമൻ അട്ടിമറിയിലൂടെ അധികാരത്തിലെത്തിയതായും ഉദയവർമ്മൻ എന്ന ഉത്തമ രാജാവിനെ കൊന്നതായും അദ്ദേഹം മനസ്സിലാക്കുന്നു. കിരീടം അതിന്റെ യഥാർത്ഥ ഉടമയിലേക്ക് തിരികെ കൊണ്ടുവരാൻ ജാതവേദൻ ഒരു സൈന്യത്തെ ഉയർത്തുന്നത് എങ്ങനെയാണ് കഥയുടെ പ്രധാന ആകർഷണം.
==താരനിര ==
ബാഹ്യ ലിങ്കുകൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:രാമചന്ദ്രബാബു ക്യാമറ ചലിപ്പിച്ച ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:1998-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:കെ.ജി. ജോർജ്ജ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ഓ.എൻ വർഗ്ഗം:വിദ്യാസാഗർ സംഗീതം നൽകിയ ചിത്രങ്ങൾ വർഗ്ഗം:ഓ എൻ വി- വിദ്യാസാഗർ ഗാനങ്ങൾ
റിബൺ-ടെയിൽഡ് അസ്ട്രാപിയ
ബേർഡ്-ഓഫ്-പാരഡൈസിന്റെ ഒരു ഇനമാണ് ഷാ മേയേഴ്സ് അസ്ട്രാപിയ (അസ്ട്രാപിയ മയേരി) എന്നും അറിയപ്പെടുന്ന റിബൺ-ടെയിൽഡ് അസ്ട്രാപിയ. പാപ്പുവ ന്യൂ ഗ്വിനിയയുടെ മധ്യ ഉയർന്ന പ്രദേശങ്ങളുടെ പടിഞ്ഞാറൻ ഭാഗത്തുള്ള സബാൽപൈൻ വനങ്ങളിൽ റിബൺ-ടെയിൽഡ് അസ്ട്രാപിയ കാണപ്പെടുന്നു. ബേർഡ്-ഓഫ്-പാരഡൈസ് പോലുള്ള മറ്റ് അലങ്കാര പക്ഷികളെപ്പോലെ ആൺപക്ഷിയ്ക്ക് ബഹുഭാര്യത്വമുണ്ട്. അടുത്തിടെ കണ്ടെത്തിയ ബേർഡ്-ഓഫ്-പാരഡൈസ് ആണ് റിബൺ-ടെയിൽഡ് അസ്ട്രാപിയ.
ആവാസവ്യവസ്ഥയുടെ നാശനഷ്ടവും അതിന്റെ തൂവലുകൾക്കായി വേട്ടയാടപ്പെടുന്നതും കാരണം, റിബൺ-ടെയിൽഡ് അസ്ട്രാപിയയെ വംശനാശം സംഭവിക്കാൻ സാദ്ധ്യതയുള്ള ജീവികളുടെ ഐ‌യു‌സി‌എൻ റെഡ് ലിസ്റ്റിൽ ഉൾപ്പെടുത്തിയിരിക്കുന്നു. ഇത് CITES ന്റെ അനുബന്ധം II ൽ പട്ടികപ്പെടുത്തിയിട്ടുണ്ട്. ആൺ പക്ഷികളുടെ നീളമുള്ള വാലുകൾ പ്രകൃതിദത്ത വേട്ടക്കാരിൽ നിന്ന് രക്ഷപ്പെടാൻ ബുദ്ധിമുട്ടാക്കുന്നു.
ശാസ്ത്രീയനാമം മഹാനായ പ്രകൃതിശാസ്ത്രജ്ഞനും ന്യൂ ഗിനിയ പര്യവേക്ഷകനുമായ ഫ്രെഡ് ഷാ മേയറെ അനുസ്മരിപ്പിക്കുന്നു. അദ്ദേഹം 1938-ൽ പക്ഷിയെ കണ്ടെത്തിയതായി വിശ്വസിക്കപ്പെടുന്നു. എന്നിരുന്നാലും, പര്യവേക്ഷകനായ ജാക്ക് ഹൈഡ്സ് പക്ഷിയെ കണ്ടെത്തിയതായി ഇപ്പോൾ വിശ്വസിക്കപ്പെടുന്നു. മേയർ പിന്നീട് അതിൽ താൽപര്യം പ്രകടിപ്പിച്ചു.
പുറത്തേക്കുള്ള കണ്ണികൾ
വർഗ്ഗം:അസ്ട്രാപിയ വർഗ്ഗം:പാരഡൈസെഡേ
ജൂലൈ 1
മറ്റു പ്രത്യേകതകൾ
വർഗ്ഗം:ജൂലൈ 1
ജൂലൈ 2
ഗ്രിഗോറിയൻ കലണ്ടർ പ്രകാരം ജൂലൈ 2 വർഷത്തിലെ 183 (അധിവർഷത്തിൽ 184)-ാം ദിനമാണ്.
മറ്റു പ്രത്യേകതകൾ
വർഗ്ഗം:ജൂലൈ 2
മകരം (നക്ഷത്രരാശി)
88 ആധുനിക നക്ഷത്രരാശികളിൽ ഒന്നാണ് മകരം. രണ്ടാം നൂറ്റാണ്ടിലെ ജ്യോതിശാസ്ത്രജ്ഞനായ ക്ലോഡിയസ് ടോളമി പട്ടികപ്പെടുത്തിയ 48 നക്ഷത്രരാശികളിലും മകരം ഉൾപ്പെട്ടിരുന്നു. ഗരുഡൻ, ധനു, സൂക്ഷ്മദർശിനി, ദക്ഷിണമീനം, കുംഭം എന്നിവയാണ് ഇതിന്റെ അതിർത്തിയിൽ കിടക്കുന്ന ഗണങ്ങൾ. രാശിചക്രത്തിലെ ഏറ്റവും ചെറിയ നക്ഷത്രസമൂഹമാണിത്.
നക്ഷത്രങ്ങൾ
മകരം മങ്ങിയ നക്ഷത്രസമൂഹമാണ്. കാന്തിമാനം 3ന് മുകളിൽ ഒരു നക്ഷത്രം മാത്രമേയുള്ളൂ. മകരത്തിലെ ഏറ്റവും തിളക്കമുള്ള ഒറ്റ നക്ഷത്രം δ കാപ്രിക്കോർണി ആണ്. ഡെനെബ് അൽഗെഡി എന്നും ഇത് അറിയപ്പെടുന്നു. ആടിന്റെ വാൽ എന്നാണ് ഈ പേരിന് ആർത്ഥം. ഭൂമിയിൽ നിന്ന് 39 പ്രകാശവർഷം അകലെ സ്ഥിതി ചെയ്യുന്ന ഇതിന്റെ കാന്തിമാനം 2.9 ആണ്. ഒരു ബീറ്റാ ലൈറ വേരിയബിൾ നക്ഷത്രമാണ് ഡെനെബ് അൽഗെഡി. 24.5 മണിക്കൂർ കൊണ്ട് ഇതിന്റെ കാന്തിമാനം ഏകദേശം 0.2 വരെ ആകാറുണ്ട്.
മകരത്തിലെ ശോഭയുള്ള മറ്റു നക്ഷത്രങ്ങളുടെ കാന്തിമാനം 3.1 മുതൽ 5.1 വരെ ആണ്. α കാപ്രിക്കോണി ഒരു ബഹുനക്ഷത്ര വ്യവസ്ഥയാണ്. പ്രാഥമിക നക്ഷത്രമായ α2 Cap ഭൂമിയിൽ നിന്ന് 109 പ്രകാശവർഷം കിടക്കുന്ന ഒരു മഞ്ഞഭീമൻ നക്ഷത്രമാണ്. ഇതിന്റെ കാന്തിമാനം 3.6 ആണ്. ഭൂമിയിൽ നിന്ന് 690 പ്രകാശവർഷം അകലെയുള്ള ദ്വിതീയ നക്ഷത്രമായ α1 Cap ഒരു മഞ്ഞ അതിഭീമൻ നക്ഷത്രമാണ്. ഇതിന്റെ കാന്തിമാനം 4.3 ആണ്. രണ്ട് നക്ഷത്രങ്ങളെയും ശ്രദ്ധിച്ചു നോക്കിയാൽ നഗ്നനേത്രങ്ങൾ കൊണ്ടു തന്നെ വേർതിരിച്ചറിയാൻ കഴിയും. എന്നാൽ ഇവയിൽ ഓരോന്നും വീണ്ടും ഒന്നിലധികം നക്ഷത്രങ്ങൾ ചേർന്നതാണ്. α1 കാപ്രിക്കോണിക്ക് 9.2 കാന്തിമാനമുള്ള ഒരു സഹനക്ഷത്രം ഉണ്ട്. α2 കാപ്രിക്കോണസിനൊപ്പം 11.0 കാന്തിമാനമുള്ള നക്ഷത്രവുമുണ്ട്. ഈ മങ്ങിയ നക്ഷത്രം തന്നെ രണ്ട് ഘടകങ്ങളുള്ള ഒരു ബൈനറി നക്ഷത്രമാണ്. α കാപ്രിക്കോണിയെ ആൽ‌ഗെഡി അല്ലെങ്കിൽ ഗീഡി എന്നും ഇതിനെ വിളിക്കുന്നു.
ഡാബിഹ് എന്നറിയപ്പെടുന്ന β Capricorni ഇരട്ട നക്ഷത്രമാണ്. കശാപ്പുകാരന്റെ ഭാഗ്യ നക്ഷത്രങ്ങൾ എന്നാണ് ഡാബിഹ് എന്ന വാക്കിനർത്ഥം. ഭൂമിയിൽ നിന്ന് 340 പ്രകാശവർഷം അകലെ സ്ഥിതി ചെയ്യുന്ന ഈ മഞ്ഞഭീമൻ നക്ഷത്രത്തിന്റെ കാന്തിമാനം 3.1 ആണ്. ദ്വിതീയ നക്ഷത്രത്തിന്റെ കാന്തിമാനം 6.1 ആണ്. രണ്ട് നക്ഷത്രങ്ങളും ബൈനോക്കുലറുകളിലൂടെ വേർതിരിച്ചറിയാൻ കഴിയും. നഗ്നനേത്രങ്ങൾക്ക് ദൃശ്യമാകുന്ന മറ്റൊരു നക്ഷത്രമാണ് γ കാപ്രിക്കോർണി. നല്ല വാർത്തകൾ നൽകുന്നത് എന്നർത്ഥമുള്ള നാഷിറ എന്ന പേരിലും ഇതറിയപ്പെടുന്നു. ഭൂമിയിൽ നിന്ന് 139 പ്രകാശവർഷം അകലെ സ്ഥിതി ചെയ്യുന്ന ഈ വെള്ള ഭീമൻ നക്ഷത്രത്തിന്റെ കാന്തിമാനം 3.7 ആണ്. π കാപ്രിക്കോർണി ഒരു ഇരട്ട നക്ഷത്രമാണ്. ഇതിനെ പ്രധാന നക്ഷത്രത്തിന്റെ കാന്തിമാനം 5.1ഉം രണ്ടാമത്തെ നക്ഷത്രത്തിന്റേത് 8.3ഉം ആണ്. ഇത് ഭൂമിയിൽ നിന്ന് 670 പ്രകാശവർഷം അകലെയാണ്. ചെറിയ ദൂരദർശിനിയിൽ ഘടകങ്ങൾ വേർതിരിച്ചറിയാൻ കഴിയും.
വിദൂരാകാശവസ്തുക്കൾ
നിരവധി താരാപഥങ്ങളും നക്ഷത്ര ക്ലസ്റ്ററുകളും മകരം രാശിയിൽ ഉണ്ട്. ഗാലക്സി ഗ്രൂപ്പായ എൻ‌ജി‌സി 7103ന് ഒരു ഡിഗ്രി തെക്കായി സ്ഥിതിചെയ്യുന്ന ഒരു ഗോളീയ താരവ്യൂഹമാണ് മെസ്സിയർ 30. വലിയൊരു സർപ്പിള ഗാലക്സിയായ എൻ‌ജി‌സി 6907ഉം ഇതിലുണ്ട്.
7.5 കാന്തിമാനം ഗോളീയ താരവ്യൂഹമാണ് എം 30 (എൻ‌ജി‌സി 7099). 30,000 പ്രകാശവർഷം അകലെ കിടക്കുന്ന ഇതിനെ ചെറിയ അമേച്വർ ദൂരദർശിനി ഉപയോഗിച്ചു കാണാനാവും
മകരം രാശിയിൽ സ്ഥിതിചെയ്യുന്ന ഒരു ആണ് ഗാലക്സി ഗ്രൂപ്പ് എച്ച്സിജി 87. ഭൂമിയിൽ നിന്ന് 400 ദശലക്ഷം പ്രകാശവർഷം അകലെയുള്ള ഈ ഗ്രൂപ്പിൽ മൂന്ന് ഗാലക്സികളെങ്കിലും ഉണ്ടാകും. അതിൽ ഒരു വലിയ എലിപ്റ്റിക്കൽ ഗാലക്സി, ഫെയ്സ് ഓൺ സർപ്പിള ഗാലക്സി , എഡ്ജ് ഓൺ സർപ്പിള ഗാലക്സി എന്നിവ അടങ്ങിയിരിക്കുന്നു. ഫെയ്സ് ഓൺ സർപ്പിള താരാപഥം അസാധാരണമാം വിധം ഉയർന്ന തോതിൽ നക്ഷത്രങ്ങൾ രൂപം കൊള്ളുന്നുണ്ട്. കൂടാതെ, വലിയ എലിപ്റ്റിക്കൽ ഗാലക്സിയും എഡ്ജ്-ഓൺ സർപ്പിള ഗാലക്സിയും സജീവമായ കേന്ദ്രങ്ങളോടു കൂടിയവയാണ്. മൂന്ന് താരാപഥങ്ങളും ദശലക്ഷക്കണക്കിന് വർഷങ്ങൾക്കു ശേഷം ലയിച്ച് ഭീമൻ എലിപ്റ്റിക്കൽ ഗാലക്സി രൂപപ്പെടുമെന്ന് ജ്യോതിശാസ്ത്രജ്ഞർ പ്രവചിക്കുന്നു.
ചരിത്രം
ബി.സി.ഇ 21-ാം നൂറ്റാണ്ടിലെ ഒരു മുദ്രയിലാണ് മകരം രാശിയുടെ ആദ്യത്തെ ചിത്രീകരണം കണ്ടെത്തിയിട്ടുള്ളത്. ബി.സി.ഇ 1000നു മുമ്പുള്ള ബാബിലോണിയൻ നക്ഷത്ര കാറ്റലോഗുകളിലും വ്യക്തമായി രേഖപ്പെടുത്തിയിട്ടുണ്ട്. ആദ്യകാല വെങ്കലയുഗത്തിൽ ദക്ഷിണായനാന്തം മകരം രാശിയിലായിരുന്നു. ഇപ്പോൾ വിഷുവപുരസരണം കാരണം ഇത് ധനു രാശിയിലാണ്. 1846 സെപ്റ്റംബർ 23 ന് ഡെനെബ് അൽഗെഡിക്ക് (δ കാപ്രിക്കോർണി) സമീപമാണ് ജർമ്മൻ ജ്യോതിശാസ്ത്രജ്ഞനായ ജോഹാൻ ഗാലി നെപ്റ്റ്യൂൺ ഗ്രഹത്തെ കണ്ടെത്തിയത്.
ഐതിഹ്യം
മധ്യ വെങ്കലയുഗത്തിൽ ബാബിലോണിയക്കാർ മകരത്തിനെ ആടിന്റെയും മത്സ്യത്തിന്റെയും സങ്കരമായാണ് ചിത്രീകരിച്ചിരുന്നത്. ജലത്തിന്റെയും അറിവിന്റെയും കൈവേലയുടെയും ദേവനായ ‘’’ഈ’’’ ആണ് ഇതെന്നാണ് അവർ സങ്കൽപിച്ചിരുന്നത്.
ഗ്രീക്ക് ഐതീഹ്യങ്ങളിൽ ചിലപ്പോൾ മകരം രാശിയെ അമൽതിയ എന്ന് വിളിക്കാറുണ്ട്. സീയൂസ് കുട്ടിയായിരുന്നപ്പോൾ പിതാവായ ക്രോണോസ് മാതാവായ റീയെ ഉപേക്ഷിച്ചു. അപ്പോൾ സീയൂസിനെ മുലയൂട്ടിയിരുന്നത് അമൽതിയ എന്ന ആടായിരുന്നു എന്ന് ഗ്രീക്ക് ഐതിഹ്യങ്ങളിൽ പറയുന്നു. അമൽ‌തിയയുടെ തകർന്ന കൊമ്പിന്റെ സ്ഥാനത്ത് ധാരാളം കൊമ്പുകൾ രൂപപ്പെടുകയുണ്ടായത്രെ.
മകരത്തെ ഗ്രീക്ക് ഇതിഹാസങ്ങളിൽ ഇടയൻമാരുടെ പാൻ എന്ന ദേവനായും പരാമർശിക്കുന്നുണ്ട്. ആടിന്റെ കൊമ്പും കാലുകളുമുള്ള ഈ ദേവൻ ടൈഫൺ എന്ന ഭീകരസർപ്പത്തിൽ നിന്നും രക്ഷപ്പെടാൻ മത്സ്യത്തിന്റെ വാലു സ്വീകരിച്ച് വെള്ളത്തിനടിയിലേക്ക് നീന്തി രക്ഷപ്പെട്ടു എന്നാണു കഥ.
ചിത്രീകരണം
α2 കാപ്രിക്കോണി (ഗീഡി), δ കാപ്രിക്കോണ് (ഡെനെബ് അൽഗീഡി), ω കാപ്രിക്കോണി എന്നീ മൂന്നു നക്ഷത്രങ്ങളാണ് മകരത്തിലെ തിളക്കമുള്ള നക്ഷത്രങ്ങൾ. മകരം രാശിയിലെ നക്ഷത്രങ്ങളെ ചിത്രീകരിക്കുന്നതിൽ ടോളമിയുടെ ആശയങ്ങൾ സ്വാധീനിച്ചിരുന്നു മകരത്തെ സാധാരണയായി മത്സ്യത്തിന്റെ വാലോടു കൂടിയ ആടായാണ് വരയ്ക്കുന്നത്.
എച്ച്‌.എ റേ ഒരു ആടിന്റെ രൂപത്തിൽ തന്നെ മകരത്തെ ചിത്രീകരിച്ചു. ι കാപ്രിക്കോണിസ്, θ ക്യാപ്രിക്കോണസ്, ζ ക്യാപ്രിക്കോണസ് എന്നീ മൂന്നു നക്ഷത്രങ്ങൾ ചേർത്താണ് ആടിന്റെ തല ചിത്രീകരിച്ചിരിക്കുന്നത്. ആടിന്റെ കൊമ്പ് γ കാപ്രിക്കോണസ് δ കാപ്രിക്കോണസ് എന്നീ നക്ഷത്രങ്ങളെ ഉപയോഗിച്ചും വരച്ചു. δ കാപ്രിക്കോണസ് ആണ് കൊമ്പിന്റെ അഗ്രം. കാന്തിമാനം മൂന്ന് ഉള്ള β കാപ്രിക്കോണസ്, α2 കോപ്രിക്കോണസ് എന്നിവയാണ് ആടിന്റെ വാൽ. ആടിന്റെ പിൻ‌കാലിൽ നക്ഷത്രങ്ങൾ ψ ക്യാപ്രിക്കോണസ്, ω കാപ്രിക്കോണസ് എന്നിവയാണുള്ളത്. ഈ രണ്ട് നക്ഷത്രങ്ങളുടെയും കാന്തിമാനം നാല് ആണ്.
അവലംബം
വർഗ്ഗം:നക്ഷത്രരാശികൾ
മാറഞ്ചേരി
മലപ്പുറം ജില്ലയിലെ, തെക്കേ അറ്റത്ത് പൊന്നാനി താലൂക്കിൽ സ്ഥിതി ചെയ്യുന്ന ഒരു കാർഷിക ഗ്രാമമാണ് മാറഞ്ചേരി. ഐക്യകേരളം രുപമെടുക്കുന്നതിന് മുമ്പ് ഉണ്ടായിരുന്ന മലബാർ ജില്ലയിലെ തെക്കേ അറ്റത്തുള്ള താലൂക്കായ പൊന്നാനി താലൂക്കിൽ ആദ്യമായി രുപീകരിക്കപ്പെട്ട പഞ്ചായത്തുകളിൽ ഒന്നാണ് മാറഞ്ചേരി ഗ്രാമ പഞ്ചായത്ത്.
ഭൂമിശാസ്ത്രം
ഈ ഗ്രാമത്തിന്റെ ഒരു വശത്ത്‌ ബിയ്യം കായലും, നരണിപുഴയും, മറുവശത്ത്‌ വെളിയങ്കോട്‌ ഗ്രാമവുമാണ്‌.നാലുഭാഗവും വെള്ളത്താൽ ചുറ്റപ്പെട്ടതാണെന്ന് പറയാമെങ്കിലും തെക്ക് ഭാഗത്ത് കോടഞ്ചേരിയും പരിച്ചകവും പുറങ്ങിന്റെ തെക്ക് പടിഞ്ഞാറെ മൂലയും വെളിയം കോട് പഞ്ചായത്തും ചേർന്നു കിടക്കുന്നതു കൊണ്ട് ഈ പഞ്ചായത്ത് തികച്ചും ഒരു അർദ്ധ ദ്വീപാണെന്ന് പറയാം. വടക്ക് ഭാഗത്ത് കുണ്ട് കടവ് പുഴയും ബിയ്യം കായലും കിഴക്ക് ഭാഗത്ത് ബിയ്യം കായലും തെക്ക് കോടഞ്ചേരി പാടവും വെളിയം കോട് പഞ്ചായത്തും, പടിഞ്ഞാറ് കനോലി കനാലും പഞ്ചായത്തിന് അതിരുകളായി കിടക്കുന്നു. പുറങ്ങ്, കാഞ്ഞിരമുക്ക്, മാറഞ്ചേരി എന്നീ പഴയ അംശങ്ങൾ ചേർത്താണ് മാറഞ്ചേരി പഞ്ചായത്ത് രുപികരിച്ചത്.
വിദ്യാഭ്യാസ സ്ഥാപനങ്ങൾ
വിദ്യാഭ്യാസ രംഗത്ത് മലപ്പുറം ജില്ലയിൽ ഏറെക്കുറെ മുന്നിട്ട് നിൽക്കുന്ന പ്രദേശമാണ് മാറഞ്ചേരി ഗ്രാമപഞ്ചായത്ത്. പഴയകാലത്ത് ഓത്തുപള്ളിയും, എഴുത്തു പള്ളികളുമായിരുന്നു ഈ പ്രദേശത്തെ വിദ്യാഭ്യാസ ഉറവിടങ്ങൾ. ഇന്ന് ഒരു ഹയർ സെകണ്ടറി സ്കൂളും, രണ്ട് യൂ.പി. സ്കൂളും അടക്കം 12 സ്കൂളുകൾ ഈ പഞ്ചായത്തിലുണ്ട്. ഇതിനു പുറമെ മൂന്ന് ഇംഗ്ലീഷ് മീഡിയം സ്കൂളുകളും പഞ്ചായത്തിൽ പ്രവർത്തിച്ചു വരുന്നു. പ്ലസ് ടു ക്ലാസ് വരെയുള്ള വിദ്യാഭ്യാസ സൗകര്യങ്ങൾ പഞ്ചായത്തിൽ നിലവിലുണ്ട്, സാങ്കേതിക തൊഴിൽ വിദ്യാഭ്യാസ സ്ഥാപനവും (ITI ) പഞ്ചായത്തിലുണ്ട്.
വിനോദസഞ്ചാരം
ബിയ്യം കായൽ:മാറ‍ഞ്ചേരി ഗ്രാമ പഞ്ചായത്തിലെ വിനോദ സഞ്ചാര മേഖലയിൽ എടുത്തു പറയാവുന്ന ഒന്നാണ് ബിയ്യം കായൽ. ബിയ്യം കെട്ട് മുതൽ പുതുപൊന്നാനിവരെ നീണ്ടു കിടക്കുന്ന പ്രകൃതി മനോഹരമായ കായലാണ് ബിയ്യം കായൽ. ധാരാളം വിനോദ സഞ്ചാരികളെത്തുന്ന ഇവിടെ എല്ലാ ചിങ്ങമാസത്തിലും ജലോത്സവവും, മറ്റു കലാകായിക മത്സരങ്ങളും നടത്താറുണ്ട്. മാത്രമല്ല ടൂറിസം ഡിപ്പാർട്ട്മെന്റുമായി ബന്ധപ്പെട്ട് ജല വിനോദത്തിനനുയോജ്യമായ സ്പീഡ് ബോട്ട്, ഹൗസ് ബോട്ട് എന്നീ സൗകര്യങ്ങളും സഞ്ചാരികൾക്കായി ഇവിടെ ഒരുക്കിയിട്ടുണ്ട്.
കലാ-സാംസ്കാരികം
സ്വാതന്ത്ര്യ സമര പ്രസ്ഥാനങ്ങളുടെ ആദ്യകാലങ്ങളിലുണ്ടായ സാംസ്കാരിക നവോത്ഥാന ചിന്താഗതിയുടെ അലകൾ മാറഞ്ചേരി ഗ്രാമപഞ്ചായത്തിലും എത്തിയിട്ടുണ്ട്. ജാതിക്കും അയിത്തതിനും അന്ധവിശ്വാസങ്ങൾക്കും എതിരെ കലാപക്കൊടി ഉയർത്തിയ പി. കൃഷ്ണപണിക്കർ, കണാരൻ മാസ്റ്റർ എന്നിവരെ നമ്മുക്ക് മറക്കാനാവില്ല .മുസ്ലിം സമുദായത്തിലെ ദൂരാചരങ്ങൾക്കെതിരെ രംഗത്ത് വന്ന പ്രമുഖനായ മൊയ്തു മൌലവിയുടെ പിതാവായ മലയകുളത്തേൽ മരക്കാർ മുസ്ലിയാർ സമൂഹത്തിലെ ദൂരാചാരങ്ങൾക്കും അന്ധവിശ്വാസങ്ങൾക്കുമെതിരായി രചിച്ച അറബി മലയാളം കൃതി മുസ്ലിം സാമൂഹിക ബോധമണ്ഢലത്തിലെ ഒരു വിസ്ഫോടനമായിരുന്നു.
കാർഷികം
മാറഞ്ചേരി ഗ്രാമപഞ്ചായത്തിലെ കൃഷിയിൽ ഏറ്റവും പ്രധാനപ്പെട്ടത് തെങ്ങ് കൃഷിയാണ്. പഞ്ചായത്തിൽ 2760 ഏക്കർ തെങ്ങിൻ തോട്ടവും, 1630 ഏക്കർ ഒരൂപ്പൂൻ , ഇരൂപ്പുൻ , മൂപ്പൂൻ , കൃഷി സ്ഥലങ്ങളും 339.65 ഏക്കർ കായൽ നിലവും ആണ്. നെൽകൃഷി നടത്തുന്ന പ്രദേശങ്ങൾ പകുതിയിലധികവും തെങ്ങിൻ തോട്ടങ്ങളായി മാറികഴിഞ്ഞിരിക്കുന്നു. ചില സ്ഥലങ്ങളിൽ കവുങ്ങ് കൃഷിയും നടത്തുന്നുണ്ട്. പഞ്ചായത്തിൽ മുൻകാലങ്ങളിൽ വാഴ, വെറ്റില , ചേമ്പ്, കാവത്ത്, കപ്പ, കൂർക്ക, പയർ വർഗ്ഗങ്ങളും മറ്റും കൃഷി ചെയ്തിരുന്നു.
വായനശാലകൾ
മാറഞ്ചേരി ഗ്രാമ പഞ്ചായത്തിൽ ആറ് വായനശാലകൾ പ്രവർത്തിക്കുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:മലപ്പുറം ജില്ലയിലെ ഗ്രാമങ്ങൾ
അശാങ്ക ഗുരുസിംഹ
അശാങ്ക പ്രദീപ് ഗുരുസിംഹ മുൻ ശ്രീലങ്കൻ ക്രിക്കറ്റ് കളിക്കാരനാണ്‌.(ജ: 16 സെപ്റ്റം:1966) ഏകദിന ക്രിക്കറ്റിൽ 3902 റൺ‌സും 26 വിക്കറ്റും ടെസ്റ്റ് ക്രിക്കറ്റിൽ 2452 റൺസും 20 വിക്കറ്റും നേടിയ കളിക്കാരനാണ്‌ ഇദ്ദേഹം.1996 ലെ  ലോക കപ്പ് ക്രിക്കറ്റ് ടീമിൽ അംഗമായിരുന്നു.11 വർഷത്തെ കാലയളവിൽ 41 ടെസ്റ്റുകളും 147 ഏകദിന മത്സരങ്ങളും അശാങ്ക കളിച്ചിട്ടുണ്ട്.മുൻനിര ബാറ്റ്സ്മാനായിരുന്ന അശാങ്ക ശ്രീലങ്കൻ ക്രിക്കറ്റ് ടീമിന്റെ മാനേജരായും പ്രവർത്തിച്ചിട്ടുണ്ട്.
അവലംബം
വർഗ്ഗം:ക്രിക്കറ്റ് കളിക്കാർ
ജൂലൈ 3
ഗ്രിഗോറിയൻ കലണ്ടർ പ്രകാരം ജൂലൈ 3 വർഷത്തിലെ 184-ാം (അധിവർഷത്തിൽ 185-ാം) ദിനമാണ്.
മറ്റു പ്രത്യേകതകൾ
വർഗ്ഗം:ജൂലൈ 3
യോസ്
സ്പൈറില്ലം ജനുസ്സിൽ പെടുന്ന ബാക്ടീരിയ ഉണ്ടാക്കുന്ന ചർമ്മത്തെയും അസ്ഥികളെയും ബാധിക്കുന്ന രോഗമാണ് യോസ്. ഉഷ്ണമേഖലയിലാണ് ഈ അസുഖം കൂടുതലായും കാണപ്പെട്ടുവരുന്നത്. പ്രധാനമായും ട്രെപ്പൊണിമ പലീഡം (Treponema pallidum), ട്രെപ്പൊണിമ എൻഡമിക്കം (Treponema endemicum) എന്നീ സ്പീഷീസുകളിൽ പെട്ട ബാക്ടീരിയകളാണ് ഈ അസുഖത്തിന്റെ കാരണക്കാർ. സിഫിലിസ് (ഗുഹ്യരോഗം), പിന്റ, ബെജെൽ എന്നീ അസുഖങ്ങളുണ്ടാക്കുന്നതും ഇതേ ജനുസ്സിൽ പെട്ട ബാക്ടീരിയകളാണ്.
ചരിത്രം
1.5 മില്ല്യൺ വർഷങ്ങൾക്കു മുൻപ് ജീവിച്ചിരുന്ന ഹൊമിനിഡുകളിൽ വരെ യോസ് ഉണ്ടായിരുന്നെന്നത് ഫോസിൽ പഠനങ്ങളിലൂടെ സ്ഥിതീകരിക്കപ്പെട്ടിട്ടുണ്ട്. വെസ്റ്റ് ഇൻഡീസിലും, അമേരിക്കയിലും താമസിച്ചിരുന്ന കരീബ് ജനത ഈ അസുഖത്തെ വിളിച്ചിരുന്ന, മുറിവ് എന്ന അർഥം വരുന്ന പേരാണ് 'യായാ'. ഈ വാക്കിൽ നിന്നാണ് 'യോസ്' എന്ന ഇംഗ്ലിഷ് നാമത്തിന്റെ ഉദ്ഭവം എന്ന് കരുതപ്പെടുന്നു. ആഫ്രിക്കൻ ഭൂഖണ്ഡത്തിന്റെ ഉഷ്ണമേഖലയിൽ ഉദ്ഭവിച്ച ഈ രോഗം പിന്നീട് അടിമക്കച്ചവടത്തിലൂടെയും കുടിയേറ്റത്തിലൂടെയും ലോകത്തിന്റെ മറ്റ് ഭാഗങ്ങളിലേക്ക് പടർന്നതാവാം എന്ന് കരുതപ്പെടുന്നു.
സാംക്രമികരോഗശാസ്ത്രം
തെക്കേ അമേരിക്ക, ആഫ്രിക്ക, ഏഷ്യ, ഓഷ്യാനിയ എന്നിവിടങ്ങളിലെ ഉഷ്ണമേഖലാ പ്രദേശങ്ങളിലാണ് യോസ് കൂടുതലായും കണ്ടുവരുന്നത്. 1950 കളിൽ 50-150 മില്ല്യൺ ആളുകൾക്ക് ഈ അസുഖം ബാധിച്ചിരുന്നു. എന്നാൽ ആന്റിബയോട്ടിക്കുകളുടെ ഉപയോഗം മൂലം വളരെ അപൂർവ്വമായേ ഇക്കാലത്ത് യോസ് കാണപ്പെടുന്നുള്ളൂ. 2006 ലാണ് ഇന്ത്യയിൽ അവസാനമായി യോസ് രോഗം റിപ്പോർട്ട് ചെയ്യപ്പെട്ടത്. അഞ്ചു വർഷങ്ങൾക്കു ശേഷം 19 സെപ്റ്റംബർ 2011 ന് ഇന്ത്യയിൽ നിന്നും യോസ് പൂർണ്ണമായും നിർമ്മാർജ്ജനം ചെയ്തതായി ലോകാരോഗ്യസംഘടന പ്രഖ്യാപിച്ചു.
രോഗലക്ഷണങ്ങൾ
രോഗമുള്ളവരുടെ ചർമ്മത്തിൽ നിന്ന് മറ്റുള്ളവരുടെ മുറിവുകളിലേക്ക് ബാക്ടീരിയയുടെ സംക്രമണം വഴി രോഗം പിടിപെടും. 90 ദിവസങ്ങൽക്കുള്ളിൽ 'മാതൃ-യോ' എന്ന് വിളിക്കുന്ന ആദ്യത്തെ നൊഡ്യൂൾ കാണപ്പെടും. അല്പദിവസങ്ങൾക്കകം ചെറിയ നൊഡ്യൂളുകളും (daughter yaws) പ്രത്യക്ഷപ്പെടും. ആറു മാസങ്ങൾക്കകം ഈ പ്രാധമിക ഘട്ടം സ്വയം ശമിക്കും. ദ്വിതീയ ഘട്ടം തുടങ്ങാൻ മാസങ്ങളോ വർഷങ്ങളോ എടുത്തേക്കാം. വലിയ പാടുകളായി വളരെയധികം വ്യാപ്തിയിൽ ചർമ്മത്തെ നശിപ്പിക്കാൻ കഴിവുള്ള 'ക്രാബ് യോ'കളാണ് ദ്വിതീയ ഘട്ടത്തിൽ ഉണ്ടാവുന്നത്.
ചികിത്സ
പെനിസിലിൻ, ടെട്രാസൈക്ലിൻ, എറിത്രോമൈസിൻ, മറ്റ് ബീറ്റാ ലാക്ടം ആന്റിബയോട്ടിക്കുകൾ എന്നിവയാണ് ചികിത്സയ്ക്കായി ഉപയോഗിക്കുന്നത്.
അവലംബം
വർഗ്ഗം:ബാക്ടീരിയ രോഗങ്ങൾ വർഗ്ഗം:പനി ഉണ്ടാക്കുന്ന രോഗങ്ങൾ വർഗ്ഗം:ചർമ്മരോഗങ്ങൾ വർഗ്ഗം:അസ്ഥിരോഗങ്ങൾ
നബിദിനം
ആചാരപ്രകാരം അന്ത്യപ്രവാചകൻ മുഹമ്മദ് നബിയുടെ ജന്മദിനമാണ് നബിദിനം അഥവാ മീലാദുന്നബി. മീലാദ് (مِيلَاد), മൗലീദ് എന്ന വാക്കിന്റെ അർത്ഥം ജന്മ നാൾ എന്നാണ്, മീലാദുനബി, മീലാദ് ശരീഫ്, ഈദ് മീലാദ് എന്നൊക്കെയുള്ള വിശേഷണങ്ങൾ പ്രവാചകൻ മുഹമ്മദിന്റെ ജന്മ നാളിനെയും ആഘോഷങ്ങളെയും സൂചിപ്പിക്കുന്നവയാണ്. നബി ദിനം എന്ന പേരിലാണ് ഈ ദിവസം ലോകത്ത് അറിയപ്പെടുന്നത്. ക്രിസ്തുവര്ഷം 571 ഏപ്രിൽ 21 ന് പുലർച്ചെ അടുത്ത സമയത്താണ് മുഹമ്മദ് നബി ജനിച്ചത്. മുഹമ്മദ് നബി മരണപ്പെട്ടതും അറുപത്തിമൂന്നാം വയസ്സിൽ ഇതെ ദിവസം തന്നെയാണ്. ഹിജ്ര വർഷം റബീഉൽ അവ്വൽ 12നാണ് നബിദിനം. പ്രവാചകൻ മുഹമ്മദിന്റെയോ അനുചരരുടെയോ ജീവിത കാലത്ത് ഇത്തരം ആചാരങ്ങൾ നടന്നിട്ടില്ലാത്തതിനാൽ മൗലിക വാദികൾ നബിദിനം നിഷിദ്ധമാണെന്നു വിശ്വസിക്കുന്നവരാണ്. എന്നാൽ പരമ്പരാഗത മുസ്ലിങ്ങൾ ഇവ പുണ്യമാണെന്ന് കരുതുന്നു.
=ആഘോഷ രീതി= മുഹമ്മദ് നബിയുടെ ജന്മ മാസമായ റബ്ബിഉൽ അവ്വൽ ആരംഭിച്ചാൽ ആഘോഷ പരിപാടികൾക്ക് തുടക്കം കുറിക്കും. സന്തോഷ സൂചകമായി ദൈവത്തോട് നന്ദി പ്രകാശിപ്പിച്ചു ഖുറാൻ പാരായണം സ്വലാത്തുകൾ, ഇസ്ലാമിക കലാ സദസ്സുകൾ, നബി ചരിത്ര വിവരണം,പ്രകീർത്തനം , മത പ്രസംഗം , അന്നദാനം, അഗതികളെയും രോഗികളെയും സഹായിക്കൽ, ദരിദ്രർക്കുള്ള വസ്ത്ര വിതരണം , ഭക്ഷണ വിതരണം, ദാനധർമ്മങ്ങൾ , ഘോഷയാത്രകൾ എന്നിങ്ങനെ വ്യത്യസ്തമായ രീതികളിലാണ് ആഘോഷ പരിപാടികൾ നടക്കുക. ഇവയിൽ പ്രധാനപ്പെട്ടതാണ് മൗലീദുന്നബിയെന്ന പ്രകീർത്തന കാവ്യ ആലാപനം. പള്ളികളിലോ വീടുകളിലോ പ്രതേക സദസ്സുകളിലോ, ഒറ്റക്കോ കൂട്ടമായോ ഇത്തരം കാവ്യ പ്രകീർത്തന സദസ്സുകൾ സംഘടിപ്പിച്ചു മദ്ഹ്(അപദാനം) പറഞ്ഞു അന്ന വിതരണം നടത്തുകയാണ് പതിവ്. ലോകമൊട്ടുക്കുമുള്ള മുസ്ലിംഭരണകൂടങ്ങളും, സംഘടനകളും കൂട്ടങ്ങളും വ്യക്തികളുമൊക്കെ മീലാദുന്നബി സംഘടിപ്പിക്കാറുണ്ട്. സൗദി അറേബ്യ ഒഴികെയുള്ള മുസ്ലിം രാജ്യങ്ങൾ ഈ ദിവസം അവധി നൽകി വരുന്നു. കേരളത്തിലെ പാരമ്പര്യ മുസ്ലിം സംഘടനകൾ നബിദിനത്തിന് റാലികളും, മദ്രസകളിൽ കലാസാഹിത്യ മത്സരങ്ങളും സംഘടിപ്പിക്കാറുണ്ട്. ഇന്ത്യ ഉൾപ്പെടെ ലോകത്തെ അനേക രാജ്യങ്ങളിൽ  റബീഉൽ അവ്വൽ 12 പൊതു അവധിയാണ്.
ചരിത്രം
പ്രവാചകൻ മുഹമ്മദ്ന്റെയോ അനുചരരുടെയോ ജീവിതകാലത്ത് ജന്മദിന ആഘോഷങ്ങൾ നടന്നിരുന്നില്ല. പിന്നീട് നബിയുടെ വിയോഗത്തിന് ശേഷം ചില അനുചരർ അദ്ദേഹത്തിൻറെ ജന്മനാളിൽ സ്വലാത്ത് ചൊല്ലുകയും ചരിത്ര വിവരണം നടത്തുകയും ചെയ്തിരുന്നുവെന്ന് പറയപ്പെടുന്നു. വീട് സന്ദർശിക്കുക, സമാധി സ്ഥലം സന്ദർശിക്കുക, പ്രകീർത്തനം നടത്തുക ദാനം ചെയ്യുക മാംസ വിതരണം നടത്തുക എന്നിങ്ങനെയൊക്കെ വ്യക്തികളാലും വീടുകളിലും നടന്നിരുന്നതായി കാണാം   കേവലം വ്യക്തികളിലൊതുങ്ങിയിരുന്ന സന്തോഷ പ്രകടനങ്ങളെ  സംഘടിതമായ രീതിയിലേക്ക്  രൂപമാറ്റം ചെയ്യിക്കുന്നത് സൂഫികളാണ്. ഒരു സ്വർണ്ണ മല എനിക്കുണ്ടായിരുന്നുവെകിൽ അത് മുഴുവനും നബിയുടെ അപദാനങ്ങൾ വാഴ്ത്താൻ ഉപയോഗിക്കുമെന്ന സൂഫി ഗുരു ഹസ്സൻ ബസ്വരിയുടെ വാക്കുകൾ അക്കാലത്തെ അധികാരികളെ പ്രചോദിപ്പിച്ചിരുന്നു. ഖാൻഖാഹുകളെന്ന സൂഫി ആശ്രമങ്ങളിലാണ് സംഘടിതമായ രീതികളിൽ മീലാദ് അനുസ്മരണങ്ങൾ നടന്നിരുന്നത്. ഈ അനുഷ്ടാനങ്ങളെ ഭരണപരമായ  നിലയിലേക്ക് പരാവർത്തനം ചെയ്യുന്നത് ഫാത്വിമി ഭരണാധികാരികളുടെ കീഴിലാണ്. അവർക്കു ശേഷം സൻകിദ് ഭരണ തലവൻ നൂറുദ്ദീൻ മഹ്മൂദ് സൻകിയുടെ സഹായത്താൽ ശൈഖ് ഉമർ മല്ലാഅ് എന്ന ആത്മീയവാദി ബൃഹത്തായ രീതിയിൽ മീലാദ് ആഘോഷം നടത്തി. മഹ്മൂദ് സൻകിക്ക് ശേഷം അധികാരത്തിൽ വന്ന അയ്യൂബി രാജവംശ സ്ഥാപകൻ സലാഹുദ്ദീൻ അയ്യൂബി ഖാൻഖാഹുകളിൽ വിപുലമായ രീതിയിൽ മീലാദ് ആഘോഷങ്ങളും, മൗലീദ് സദസ്സുകളും സംഘടിപ്പിച്ചു. ആശ്രമങ്ങളിലും വീടുകളിലും കൊട്ടാരങ്ങളിലും ഒതുങ്ങി നിന്നിരുന്ന സന്തോഷാനുസ്മരണങ്ങളെ കെങ്കേമമായ പൊതുജനവത്കരിക്കപ്പെടുന്നത് ഇർബിൽ രാജാവായ മുളഫർറിന്റെ കാലത്താണ്.
മീലാദ് ആഘോഷങ്ങളുടെ സൂത്രധാരൻ ഇദ്ദേഹമാണെന്നാണ് ചരിത്രകാരന്മാർ പറയുന്നത്. അതല്ല ഇദ്ദേഹത്തിന് മുൻപ് തുർക്കിയിലെ സൂഫികൾ പൊതു ജനങ്ങളെ ഉൾപ്പെടുത്തി ആഘോഷിച്ചിരുന്നുവെന്നും അഭിപ്രായമുണ്ട്. ഇർബിലിനോടൊപ്പം പാലസ്തീൻ ഇറാക്ക് തുർക്കി എന്നിവിടങ്ങളിലും അക്കാലത്ത് നബിദിന ആഘോഷങ്ങൾ നടന്നിരുന്നു. അയ്യൂബികൾക്ക് ശേഷം മംലൂക് ,ഓട്ടോമൻ, സുൽത്താൻ , മുഗൾ ഭരണാധികാരികളും കേമമായ രീതിയിൽ ആഘോഷങ്ങൾ നടത്തിയിരുന്നു.ഉസ്മാനിയ ഖിലാഫത്ത് നബിദിനത്തിൽ പള്ളികൾ അലങ്കരിക്കുന്ന പതിവ് ഇന്നും തുർക്കിയിൽ തുടർന്ന് പോരുന്നു. ലിബിയയിൽ പുതുവസ്ത്രമണിഞ്ഞു കുട്ടികൾ റാന്തലുകളേന്തി വീടുകൾ സന്ദർശിക്കുന്ന പതിവുണ്ട്. എന്നാൽ മുഹമ്മദ് നബിയുടെ ജന്മനാടായ സൗദിയിൽ വ്യക്തികളും സംഘടനകളും മീലാദ് സംഘടിപ്പിക്കാറുണ്ടെങ്കിലും ഭരണപരമായ ആഘോഷങ്ങൾ ഒന്നും തന്നെ അവിടെ നടക്കാറില്ല. മുൻകാലങ്ങളിൽ നടന്ന ആഘോഷങ്ങൾ സഊദ് ഭരണകൂടം നിലവിൽ വന്ന ശേഷം അവസാനിപ്പിക്കുകയായിരുന്നു. 1986 ഇൽ നബിദിനത്തിനു നൽകിയിരുന്ന പൊതു അവധിയും സൗദി അറേബ്യ റദ്ദാക്കി. തുർക്കി മലേഷ്യ, ഈജിപ്ത് ,യമൻ എന്നിവിടങ്ങളിലെ മീലാദ് ആഘോഷങ്ങൾ പ്രസിദ്ധമാണ്.
നബിദിനാഘോഷം വിവിധ രാജ്യങ്ങളിൽ
തുർക്കിയിൽ നബിദിനം (ടർക്കിഷ്: മെവ്ലുദ് കണ്ട് ലി ) ഒരു പൊതു അവധി ദിനമായി ആഘോഷിക്കുകയും മുഹമ്മദിന്റെ ജീവിതത്തെക്കുറിച്ചുള്ള പരമ്പരാഗത കവിതകൾ പൊതു പള്ളികളിലും വൈകുന്നേരം വീട്ടിലും ചൊല്ലുകയും ചെയ്യുന്നു. മിക്കപ്പോഴും ചില രാജ്യങ്ങളിൽ സൂഫി പരമ്പരകളും ഈഘോഷം സംഘടിപ്പിക്കാറുണ്ട്, ആഘോഷങ്ങൾ ഒരു കാർണിവൽ പോലെയാണ് ഈ രാജ്യങ്ങളിൽ നടത്തുന്നത്. ഇതിൻറെ ഭാഗമായി, വലിയ തെരുവ് ഘോഷയാത്രകൾ നടത്തുന്നു, വീടുകളും പള്ളികളും അലങ്കരിക്കുന്നു. സേവന സഹയാ പ്രവർത്തനങ്ങളും ഭക്ഷണവും വിതരണം ചെയ്യുന്നു, മുഹമ്മദിന്റെ ജീവിതത്തെക്കുറിച്ചുള്ള കഥകൾ കുട്ടികൾ കവിത ചൊല്ലിക്കൊണ്ട് വിവരിക്കുന്നു. പണ്ഡിതന്മാരും കവികളും തുടങ്ങിയവരും പ്രശസ്തനായ അറബി സൂഫി കവി ബുസിരി രചിച്ച ഖസീദ അൽ-ബുര്ദ ഷെരീഫ് ആലപിക്കുന്നു. ഈ ആഘോഷങ്ങൾ പലപ്പോഴും മുഹമ്മദിന്റെ അസ്തിത്വത്തെക്കുറിച്ചുള്ള സൂഫി സങ്കൽപ്പത്തിന്റെ പ്രകടനമായി കണക്കാക്കപ്പെടുന്നു. എന്നിരുന്നാലും, ഈ ഉത്സവങ്ങളുടെ പ്രധാന പ്രാധാന്യം മുഹമ്മദിനോടുള്ള സ്നേഹത്തിന്റെ പ്രകടനമാണ്.
പാകിസ്താനിൽ നബിദിനത്തിന് ഫെഡറൽ തലസ്ഥാനത്ത് 31-തോക്ക് സല്യൂട്ടും പ്രവിശ്യാ തലസ്ഥാനങ്ങളിൽ 21-തോക്ക് സല്യൂട്ടും, മതപരമായ സ്തുതിഗീതങ്ങളും പകൽ ആരംഭിക്കുന്നു.
പ്രധാനപ്പെട്ട നബി മൗലൂദ് ഗ്രന്ഥങ്ങളും രചയിതാക്കളും
മുഹമ്മദ് നബിയുമായി ബന്ധപ്പെട്ടു രചിക്കപ്പെട്ട ആദ്യ പ്രകീർത്ത ന കാവ്യം മദീനയിൽ അദ്ദേഹത്തെ വരവേറ്റ് ആലാപനം ചെയ്യപ്പെട്ട ത്വല അൽ ബദറു അലൈന (ഞങ്ങൾക്ക് മേൽ പൂർണ്ണ ചന്ദ്രൻ ഉദിച്ചിരിക്കുന്നു) എന്ന് തുടങ്ങുന്ന കാവ്യമാണ്. തുടർന്ന് അനുചരന്മാരായ 'ഹസ്സൻ ബിൻ താബിത്' രചിച്ച ഖസീദ, കഅ 'ബി ബിൻ സുഹൈർ ബിൻ അബി സുൽമയുടെ ബാനത് സുആദ്  എന്നിവയും രചയിതമായി. തുടർന്ന് രചിക്കപ്പെട്ട മൗലീദ് ഗ്രന്ഥങ്ങളിലൊക്കെയും മേൽപറഞ്ഞ കാവ്യത്തിലെ വരികളും ഉപയോഗിക്കപ്പെട്ടിട്ടുണ്ട്. പ്രധാനപ്പെട്ട നബി മൗലൂദുകളും രചയിതാക്കളും ഇവയാണ്
ബാറൂദിയുടെ കശ്ഫുൽ ഗുമ്മ ബൈഹഖി, 'ഇമാം അൽമാലിക്കി, ഇമാം ഷാഫി, സുലൈമാൻ ജലബി, എന്നിവരുടെ ഖസീഥകളും ആണ് ലോകത്തിൽ പ്രചാരം ലഭിച്ച മറ്റു അറബ് മൗലൂദുകൾ. ഇവകൾ കൂടാതെ ജലാലുദ്ധീൻ റൂമി ,ഒമർ ഖയ്യാം ,ബറേൽവി, ബുൾ ബുൾ ഷാഹ്, ശാഹ് വലിയ്യുല്ലാഹ്, കുണ്ടൂർ മുസ്ലിയാർ, ബാപ്പു മുസ്‌ലിയാർ പോലുള്ള അനേകം സൂഫി വര്യന്മാരുടെയും അല്ലാമ ഇഖ്ബാലിനെ പോലുള്ള പ്രവാചക പ്രേമികളായ കവികളുടെയും ഒട്ടേറെ മുഹമ്മദീയ മൗലീദുകൾ പല പ്രാദേശിക ഭാഷകളിലും രചയിതമായിട്ടുണ്ട്.
സലാം ബൈത്ത്, അശ്‌റഖ ബൈത്ത്, മൻഖൂസ് മൗലിദ്, ശറഫുൽ അനാം മൗലീദ്, ബുർദ എന്നിവയാണ് കേരളത്തിൽ ആലാപനം ചെയ്യപ്പെടുന്ന പ്രധാന നബി മൗലൂദുകൾ